description: Гәзитебеҙҙә 13 октябр-ҙән 23 октябргә тиклем Бөтә Рәсәй гәзит-журналдарға яҙылыу ун көнлөгө үтәсәге хаҡында хәбәр иткәйнек инде. Кисә редакцияла \Аҙна һайын бүләк” акцияһының тәүге еңеүселәр

title: арзанға яҙылып ҡалығыҙ!

maintext:
арзанға яҙылып ҡалығыҙ!
Сегодня, 12:24 | Матбуғат
Рәсәй Почтаһы ойошторған был ун көнлөк барышында гәзит-журналдарға осһоҙораҡ хаҡҡа яҙылырға мөмкин буласаҡ. Шулай итеп, был арауыҡта "Табын”ға 685 һум 02 тингә яҙыла алаһығыҙ. Ә пенсионерҙар өсөн хаҡ 621 һум 06 тин күләмендә билдәләнде. Был мөмкинлекте ҡулдан ысҡындырмағыҙ.
Красноусолда йәшәүселәр иһә редакцияның реклама бүлегендә лә "Табын”ға яҙыла ала. Был осраҡта гәзитте яҙылыусыларға Ғафури мәғ-лүмәт үҙәге хеҙмәткәрҙәре (почтальондары) таратасаҡ. Гәзиткә яҙылыу хаҡы – 612 һум.
1 октябрҙән "Аҙна һайын бүләк” бүләктәр отошо башланды һәм тәүге аҙна һөҙөмтәләре буйынса еңеүселәр билдәләнеп, уларға тейешле бүләктәр тапшырылды ла инде. Ә инде үтеп барған аҙнала яҙылыусы-лар араһында бүләктәр отошо 18 октябрҙә үтәсәк. Гәзитебеҙгә яҙылығыҙ һәм квитанцияғыҙҙы редакцияға ебәрегеҙ.
- "Табын”ға яҙылып өсөнсө тапҡыр бүләк алабыҙ инде. Бер нисә йыл элек телевизор отҡайныҡ, - ти Ерек ауылынан Әминә Сәйфуллина.
- Гәзиткә бүләк өсөн яҙылмайбыҙ ҙа, шулай ҙа өлөшөбөҙгә сыҡҡас шатбыҙ, әлбиттә. "Табын”һыҙ ҡалған юҡ. Район ғына түгел, тотош республика, донъя яңылыҡтарын белеп торабыҙ бит гәзит аша, - тип редакция хеҙмәткәрҙәренә ижади уңыш теләне Красноусол башҡорт гимназия-интернаты уҡытыусыһы Зөфәр Һабаев.
Ә өсөнсө еңеүсебеҙ Рәшиҙә Ҡорбанғолова "Табын”ға үҙе генә яҙылып ҡалмайынса, уны Үзбәк һәм күрше-тирәләге эреле-ваҡлы 4 ауыл халҡына тарата ла икән.
- Хәҙер кешеләргә, гәзиткә яҙылығыҙ ҙа бына минең кеүек бүләк оторһоғоҙ, тип әйтермен инде, - ти ул шатланып. Ысынлап та, гәзитебеҙгә яҙылығыҙ ҙа, квитанцияғыҙҙы тиҙерәк редакцияға ебәрегеҙ. Алдағы аҙналарҙа уйнатыласаҡ бүләктәр, бәлки, тап һеҙгә эләгер.


description: Күптән түгел район китапханаһы эргәһендә ойошторолған сәскә үҫтереүселәр клубы үҙенең ағзаларын йыйҙы. Был юлы китапханасылар \Беҙ СССР-ҙа тыуғанбыҙ\ темаһын һайлағайны. Сараға килеүселәр тө

title: Үткәнгә сәйәхәт

fasttext_language: ba


description: Һәр ауылда тиерлек өҫтәренә ҙур яуаплылыҡ алып, үҙ эштәрен асҡан булдыҡлы кешеләр бар. Ҡарағай ауылында ла бынан бер нисә йыл элек Миңнира һәм Радик Сәғитовтар магазин төҙөп, халыҡты хеҙмәтл

title: Бына шундай булһын һатыусы

maintext:
Бына шундай булһын һатыусы
Сегодня, 17:51 | Хаттар
Эске һәм тышҡы күренеше менән матур магазин әллә ҡайҙан күренеп, үҙенә саҡырып торғандай. Бик тә тырыш, уңған Радик ағай көн аша тиерлек аҙыҡ-түлек, башҡа тауарҙар алып ҡайтып ҡына тора. Элек ваҡ-төйәк артынан да район үҙәге Красноусолға барырға тура килә ине, хәҙер бөтәһе лә - көнкүреш, хужалыҡ тауарҙары, кейем-һалым, аҙыҡ-түлек тә үҙебеҙҙә бар. Магазиндың ассортименты бай булғас, күрше тирә-яҡ ауылдарҙан да күп киләләр бында.
Сауҙа эшенең уңышлы, табышлы барыуында һатыусының роле ҙур, әлбиттә. Сәғитовтарҙың магазинында һатыусы булып Миңнира Әҡсән ҡыҙы үҙе эшләй. Оҙаҡ йылдар мәктәптә уҡытыусы булып эшләп хаҡлы ялға сыҡҡан Миңнира апай, һатыусы таба алмағас күп уйлап тормай, үҙе тотона был һөнәргә. Һатып алыусыларҙы һәр ваҡыт яғымлы, ихлас йылмайып ҡаршы ала ул. Барыһы менән дә уртаҡ тел табып, кемгә ниндәй тауар алып ҡайтырға кәрәклеген һорашып ҡына тора. Алсаҡ һатыусы Миңнира апай менән тормош иптәше Радик Сәғитовтар ауылдаштарының ихтирамына, оло рәхмәт һүҙҙәренә лайыҡ. Арабыҙҙа ошондай һатыусылар күберәк булһын ине.
Тәғзимә САЛАУАТОВА.
Ҡарағай ауылы.


description: 4 октябргә район буйынса 1079 гектарҙың (бөтә майҙандың 38 проценты) шәкәр сөгөлдөрө ҡаҙылған. Барлығы 31560 \татлы тамыр” алынһа, шуның 18065 тоннаһы Мәләүез шәкәр заводына тапшырылған. Рай

title: Баҫыу эштәре көндәлеге


description: Муниципаль район хакимиәте халыҡ араһында енәйәт, хоҡуҡ боҙоу осраҡтарын, эскелек һәм наркоманияны иҫкәртеү буйынса ауыл биләмәләре хакимиәттәренең эшен комплекслы өйрәнеү маҡсатында профила

title: Ауыл биләмәләрендә профилактика көндәре


description: Көҙ килде. Баҡсаларҙа түтәлдәр бушап ҡалды. Быйылғы көҙҙөң мул һыйы табындарҙы һалҡын ҡышта ла биҙәһен өсөн хужабикәләр ең һыҙғанып компот, салаттар әҙерләй, йәшелсә тоҙлай. Шуларҙы иҫтә тот

title: Көҙ һыйы - ҡышҡы табынға

maintext:
Көҙ һыйы – ҡышҡы табынға
Сегодня, 16:47 | Кәңәштәр
Йәшелсә икраһы. Икра яһау өсөн 2 кг ҡыяр, 2 кг помидор, 1 кг болгар боросо, 3-4 баш һуған алына. Бар йәшелсәләрҙе турайһың да ярты литрҙан аҙ ғына күберәк көнбағыш майы, тәменә ҡарап тоҙ, бер нисә борсаҡлы борос, лавр япрағы һалып ҡайнатырға ҡуяһың. Унан һуң тейешенсә әҙерләнгән банкаларға тултырып, ҡапҡастар менән нығытып ҡуяһың.
Борос маринадлау. Борос-то йыуып таҙартаһың. 4 өлөшкә бүлеп, 5 минут бешереп алаһың. Ҡайнатылған банкаларға һалып, ҡайнар маринад ҡойоп ябып ҡуяһың.
Маринад түбәндәгесә әҙерләнә: 1 л һыуға 1,5 стакан шәкәр ҡомо, 1,5 көнбағыш майы, 2 аш ҡалағы тоҙ алына. Бөтәһе бергә ҡайнатыла. Был маринад 3 кг боросҡа етә.
Аш тәмләткес. Ҡыш көндәрендә ашҡа һалыу өсөн бындай тәмләткес яҡшы була: 1 кг ҡыҙыл помидор, 1 кг кишер, 1 кг башлы һуған, 200 г укроп, 300 г петрушка ит турағыс аша үткәрәбеҙ. Шуға 1 кг тоҙ ҡушып, быяла банкаларға тултырабыҙ. Банканы һалҡын урында һаҡларға кәрәк.


description: Октябрь айында уңыш йыйыу тамамлана. Баҡсаны таҙартҡас, тиреҫте өйөп, парниктарҙы тәртипкә килтереп ҡуйырға кәрәк. Көн ныҡлап һыуынғансы кишер, һарымһаҡ, петрушка кеүек йәшелсәләрҙе сәсеп ҡ

title: Уңышты көҙ хәстәрлә


description: Ҡауарҙы төбәге халҡы үҙ йүндәрен үҙҙәре күреп йәшәргә тырыша. Бында тотороҡло ғына эшләгән предприятиелар булмағанлыҡтан, ауылды төҙөкләндереү, урамдарҙы йәмләү һәм башҡа күп кенә эштәрҙе үҙ

title: Юл эштәре дауам итә

maintext:
Юл эштәре дауам итә
Сегодня, 12:28 | Урындағы үҙидара
Бынан тиҫтә йыл элек ауылдаштарының был үткеһеҙ юлдан ыҙаланып йөрөүен күреп (Архангел районы үҙәгенә 25 саҡрым, ғөмүмән, ошо юлдан тураға Өфөгә барырға ла мөмкин), Фәнил Хажигәрәй улы Мәжитов ошо арауыҡтағы юлды күтәртеү өлгөрөп еткән мәсьәлә булыуын белдерә һәм уның инициативаһы менән был мөһим эшкә тотоналар. Ул замандарҙа Ф.Мәжитов "Башкирнефтепродукт” ААЙ-енең генераль директоры вазифаһын башҡара. Әммә юл төҙөлөшө финанс булмау сәбәпле, башлана ла туҡталып ҡала.
Инде йылдар үткәс, был эште аҙағына еткереү мәсьәләһе йәнә һәр кемде борсой башлай. Ҡауарҙы ауылы старостаһы, ауыл Советы депутаты Фуат Латипов әйтеүенсә, ауыл халҡы һәм Өфөлә йәшәүсе ауылдаштары юл төҙөлөшө эшен дауам итеү йәһәтенән аҡса йыйыу мәсьәләһен хуплап ҡабул итә һәм аҡса тупланғас, йәнә эшкә тотонғандар. Ауыл халҡынан йәмғеһе 26 мең һум аҡса йыйылған. Бында айырыуса Фәнил Мәжитов 5 мең һум, Кәбирйән Аҡмырҙин, Райфат Әбелғужин – 3-әр мең, Миңлеәмир Мозафаров, Әҡсән Дәүләтбаев, Азат Әбдрахманов, Рөстәм Ишкилдин, Азат Әлмөхәмәтовтар – 2-шәр мең, Илгиз Хәмзин – 1300 һум, Азат Исмәғилев, Илнур Абдуллин, Әмирйән Ҡалмырҙин, Сабир Исхаҡовтар 1-әр мең һум аҡса тапшыра. Йыйылған аҡсаға яғыулыҡ-майлау материалдары тупланып, ауыл кешеһенең ихатаһында эштәре бер сама тамамланғас, шәхси техникалар менән эшкә тотоналар. Шулай уҡ "Шишмә” крәҫтиән хужалығының (етәксеһе – Марат Латипов) "МТЗ-80” тракторҙарында Айрат Латипов ҡырсынташ тейәһә, Илшат Нәзиров, шәхси техникаларында Фәнзил менән Марат Сөләймәновтар, Наил Таһиров, Әхмәр Һабаев, Фәнүр Әбелғужин, Йәүҙәт Юламанов, Райфат Йәнешев, Әлтәф Ғәлиуллин, Азамат Дәүләтбаевтар ташыуҙа ал-ял белмәй эшләйҙәр. Ә Сабир Рәхмәтуллин улар бушатҡан ташты "МТЗ-80”-ендә тигеҙләй. Килтерелгән һәр бер рейсты Илдус Зөлҡәрнәйев контролдә тота.
Әлеге мәлдә был Архангел йүнәлешендәге юлдың 3 саҡрымдан күберәге күтәртелгән, шуның 1,5 саҡрымына ҡырсынташ түшәлгән. Юлды күтәртеүҙә ҡеүәтле "Т-130” тракторында ағалы-энеле Сәйәх менән Миңнияр Вәлитовтар тырышлыҡ һала. Әйткәндәй, был техника Фәнил Мәжитовтың
ауылдаштарына ҙур бүләге, бының өсөн ҡауарҙылар рәхмәтлеләр. Шулай уҡ күтәртелгән юлды грейдер менән тигеҙләүҙә ҙур ярҙам күрһәткән район юл төҙөү-ремонтлау идаралығына (етәксеһе – З.М.Хафизов), "күл тамсылап йыйыла” тигәндәй, аҡса йыйыуҙа ҡатнашҡан ауыл халҡына рәхмәт һүҙҙәрен еткерҙеләр.
И.ӘЛИБАЕВА.


description: Әүәл-әүәлдән районыбыҙ зыялы, уҡымышлы кешеләргә, һөнәрлеләргә бай булған. Беҙ уларҙы онотмайбыҙ, рухтарын шатландырып иҫкә алып торабыҙ, иҫән-һауҙары менән күрешеп, аралашып, ихтирам итеп й

title: Шағир, сәсән, мөғәллим


description: Алтын көҙҙөң 5 октябрендә ил буйлап Уҡытыусылар көнө билдәләнә. Уҡытыусы - ул бала күңеленә юл һалыусы, белем иленә әйҙәүсе, халыҡҡа тоғро ул һәм ҡыҙҙар тәрбиәләүсе, шәхес үҫтереүсе. Һүҙем м

title: Бала күңеленә юл һалыусы


description: 1 октябрҙә бөтә ғүмерҙәрен хеҙмәттә үткәргән оло быуын кешеләрен хөрмәтләп, Березовка башланғыс мәктәбендә лә байрам сараһы үтте. Тәүҙә башланғыс класс уҡыусылары матур концерт номерҙары ме

title: Сара матур үтте


description: Республикабыҙҙың Пенсия фонды идаралыҡтарында Әсәлек капиталының 25 мең һум күләмендә бер тапҡыр түләнә торған өлөшөн алыу өсөн ғаризалар ҡабул итә.Был хоҡуҡ менән Әсәлек капиталын алып уны

title: Әсәлек капиталы алыусыларға


description: Әле ҡасан ғына илебеҙҙә балаларҙы ҡыйырһытыу, уларға ҡул күтәреү бик һирәк күренеш булып, бындай хәл булған осраҡта ла ул ата-әсәнең психик йәһәттән сирле булыуына, эскелек менән мауығыуына,

title: Балаларҙы нисек яҡларға?

maintext:
Балаларҙы нисек яҡларға?
Сегодня, 12:40 | Хоҡуҡ
Закон балалар яҡлы
Илебеҙҙә "Никах һәм ғаилә тураһында”ғы Кодексҡа "балаларға ҡарата шәфҡәтһеҙ булыу” төшөнсәһе 1968 йылда индерелә һәм ошо ваҡыттан алып балаға ҡарата шәфҡәтһеҙлек ата-әсәлек хоҡуғынан мәхрүм итеүгә нигеҙ булып тора.
РФ Енәйәт Кодексында иһә бәлиғ булмағандарға шәфҡәтһеҙ булыу, балаларҙы тәрбиәләү бу-йынса үҙ бурыстарын үтәмәгән йәки тулыһынса үтәмәгән өсөн яуаплылыҡ ҡаралған 156-сы
статья 1996 йылда барлыҡҡа килә.
Хәүефле төркөм
Балаларҙы шәфҡәтһеҙ ата-әсәнән, ололарҙан һаҡлау, яҡлау өсөн башта бындай хәлдәрҙе асыҡларға кәрәк. Ә был еңел эш түгел. Был осраҡта иң башта "хәүефле төркөм”дәрҙе күҙ уңында тоторға кәрәктер. Ата-әсәнең насар ғәҙәттәре булмаған, шул уҡ ваҡытта уларҙың береһе һирәкләп эскеләгән саҡта ла ғаиләлә баланы рәнйетеү, уға ҡул күтәреү осрағы булыуы ихтимал. Шуға ла бындай ғаиләләргә иғтибарлы булып, уларҙы күҙ уңынан ысҡындырмаҫҡа кәрәк. Ата-әсәләрҙең береһе, йә булмаһа яҡын туғандарының кемелер әленән-әле күңел төшөнкөлөгөнә бирелеп, кәйефе йыш үҙгәреп торған ғаиләләрҙә лә балаларға шәфҡәтһеҙлек күрһәтеүҙәре, уларға ҡарата ҡаты мөғәмәләлә булыуҙары мөмкин. Ғаиләлә патриархаль тәртип һәм тәрбиәләүҙең контролдә тотоу стиле өҫтөнлөк иткәндә лә балалар йыш ҡыйырһытыла. Бынан тыш бала ғәрип, нәҫелдән килгән йәки генетик йәһәттән сирле булған, өҫтәүенә, теләп алынмаған бала тәрбиәләгән ғаиләләрҙе лә иғтибарҙа тоторға кәрәк. Бындай ғаиләләрҙә лә балалар йыш рәнйетелә, уларға ҡарата барыһы ла мәрхәтһеҙ булалар.
Язанан ҡотолоу юҡ
Балалар менән ҡаты мөғәләмә иткән, уларға ҡул күтәрелгән ғаиләләрҙең күпселегендә ата-әсәләр насар иҫәптә тормай һәм улар ата-әсәлек хоҡуғынан мәхрүм ителмәгәндәр. Ағымдағы йылда РФ Енәйәт кодексының 156-сы статьяһы буйынса райондың мировой судьяһына 2 енәйәт эше ебәрелде һәм улар буйынса ғәйепләү хөкөмө сығарылды. 156-сы статья – бала менән ҡаты мөғәләмәлә булған, уларға ҡул күтәргән өсөн иң һуңғы сара. Бында бала төп зыян күреүсе булып тора. Бынан тыш, быйыл бәлиғ булмағандарға ҡул күтәргән өсөн (Енәйәт Кодексының 116-сы статьяһы) ололарҙы енәйәт яуаплылығына тарттырыу осрағы ла булды. Шул уҡ ваҡытта суд практикаһында законда бындай енәйәт осрағының "ауыр булмаған” категорияһына индерелеп, ике яҡтың килешеүе менән енәйәт эше туҡтатылыу һөҙөмтәһендә өлкәндәрҙең балаларын туҡмағаны өсөн яуаплылыҡтан ҡотолоу осраҡтары ла булғылай. Был осраҡта инде суд "хәсрәт” ата-әсәләргә ҡарата тейешле сара күреү маҡ-сатында материалдарҙы район хакимиәтенең опека һәм попечителлек секторына, эске эштәр бүлегенә, бәлиғ булмағандар эше буйынса комиссияға ебәрә.
Яуызлыҡ яуызлыҡ тыуҙыра
Ғаиләлә ҡыйырһытылған, туҡмалып үҫкән бала тормошта ла ауырлыҡтар, ҡыйынлыҡтар кисерә: улар бик йомоҡ булып, өлкәндәр һәм тиҫтерҙәре менән бик аралашмайҙар, аң-белем кимәле түбән булғанлыҡтан мәктәптә абруй яулай алмайҙар. Шунлыҡтан ғаиләләге шәфҡәтһеҙлек, ҡаты бәғерлелек ҡорбаны булған был балалар күп осраҡта асоциаль, криминаль өлкәгә тартыла, эскелеккә, наркотиктарға әүәҫләнеп, әкренләп енәйәт юлына баҫалар.
Ғаилә ҡороп, балалары тыуғас та ҙур ауырлыҡтар көтә бындай балаларҙы: үҙҙәре күрмәгән ата-әсәй наҙын, йылыһын үҙ балаларына нисек бирһендәр инде…
Балаларға ҡарата шәфҡәт-һеҙлек, ҡаты бәғерлелектең һәр төрө уларҙы йәмғиәт өсөн хәүефле, ҡурҡыныс кешегә әйләндереүе ихтимал.
Битараф булмағыҙ!
Бәлиғ булмағандарға ҡара-та аяуһыҙлыҡ, миһырбанһыҙ-лыҡ бөгөн йәмғиәтебеҙҙә төп проблема булып тора. Әгәр һеҙ йәнәшәгеҙҙә, күршегеҙҙә баланы рәнйетеүҙәрен, уға ҡул күтәреүҙәрен беләһегеҙ, күрәһегеҙ икән, битараф ҡалмағыҙ, был ғаилә хаҡында кисекмәҫтән опека һәм попечителлек секторына, эске эштәр бүлегенең бәлиғ булмағандар комиссияһына хәбәр итегеҙ. Улар баланы рәнйетеүселәр, ҡыйырһытыусыларға ҡарата мотлаҡ сара күрәсәк. Ата-әсәһенән, үҙенән оло туғандарынан ҡыйырһытылған, туҡмалған балалар үҙҙәре лә те-йешле органдарға мөрәжәғәт итә ала. Ғаиләләге бындай хәлдәргә берәү ҙә битараф ҡалырға те-йеш түгел.
Ғафури район-ара судының
матбуғат хеҙмәте.


description: Хөрмәтле гәзит уҡыусылар! 2017 йылдың беренсе яртыһына гәзитебеҙгә яҙылыу хаҡтары хаҡында хәбәр иткәйнек инде.\Табын” гәзитенә 6 айға яҙылыу хаҡы 761 һум 16 тин. Пенсионерҙар өсөн 690 һум 6

title: Аҙна һайын бүләк

maintext:
Аҙна һайын бүләк
Сегодня, 17:58 | Матбуғат
"Табын” гәзитенә 6 айға яҙылыу хаҡы 761 һум 16 тин. Пенсионерҙар өсөн 690 һум 6 тин. Тотош бер йыллыҡҡа яҙылыусылар өсөн 15 процент ташлама яһалып, хаҡ 1380 һум 07 тин тип билдәләнде. Бөйөк Ватан һуғышы ветерандары өсөн ташлама ҡаралған: улар
6 айға 632 һум 58 тингә, ә тотош бер йылға 1265 һум 21 тингә яҙыла ала.
"Табын"дың электрон вариантына
6 айға 522 һумға, ә тотош бер йылға 886 һумға яҙылырға була.
Красноусолда йәшәүселәр редакцияның реклама бүлегендә "Табын”ға яҙыла ала (альтернатив яҙылыу). Был осраҡта гәзитте һеҙгә Ғафури мәғлүмәт үҙәге хеҙмәткәрҙәре таратасаҡ һәм 6 айға гәзит өсөн ни бары 612 һум түләргә кәрәк буласаҡ.
Әйткәндәй, Рәсәй почтаһы 13 октябрҙән 23 октябргә тиклем Бөтә Рәсәй гәзит-журналдарға яҙылыу ун көнлөгө үткәрә. Был көндәрҙә поч-та бүлексәләрендә гәзиттәргә тағы ла осһоҙораҡ хаҡҡа яҙылырға мөмкин буласаҡ. Был мөмкинлекте ҡулдан ысҡындырмағыҙ.
1 октябрҙән "Аҙна һайын бүләк” конкурсы башланды. Октябрҙең тәүге аҙнаһы һөҙөмтәләре буйынса еңеүселәр билдәләнде. Бына улар: Красноусолдан Зөфәр Һабаев, Әминә Сәйфуллина (Ерек ауылы) һәм Рәшиҙә Ҡорбанғолова (Үзбәк ауылы).
Еңеүселәрҙе ихлас ҡотлайбыҙ һәм йома, 14 октябрь, сәғәт 11-ҙә уларҙы редакцияла көтөп ҡалабыҙ. Үҙегеҙ менән паспорт, ИНН алып килергә. Ә конкурс ай аҙағына тиклем дауам итә. "Табын”ға яҙылығыҙ һәм квитанцияғыҙҙы редакция адресына ебәрегеҙ.
Гәзитебеҙгә яҙылыусылар шулай уҡ "Республика Башҡортостан” нәшриәт йорто менән берлектә ойошторолған "Алтын көҙ”, "Сәләмәт булығыҙ!”, "Гәзит минең тормошомдо нисек үҙгәртте” һәм, әлбиттә, "Супербүләк от” конкурсында ҡатнаша ала. Бының өсөн 6 айға "Табын” йәки "Звезда” гәзитенә һәм бер республика баҫмаһына (гәзит йә булмаһа журнал) яҙылырға һәм квитанцияларҙың күсермәһен түбәндәге адрес буйынса ебәрергә кәрәк: 450077, Өфө ҡалаһы, Киров урамы, 45, Нәшриәт йортоноң подписка һәм реклама бүлеге. Бүләктәр отошо 2017 йылдың февралендә үтәсәк.


description: 1 октябрҙән \Аҙна һайын бүләк” акцияһы дауам итеп, үткән аҙнала \Табын”ға яҙылыусылар араһында ла еңеүселәр билдәләнде. Бына улар: Һабай ауылынан Рәфилә Саттарова (креманка), Ҡарағай ауыл

title: Икенсе "аҙна еңеүселәре" асыҡланды


description: Сәйетбаба ауыл биләмәһенә ҡараған Туғай ауылы халҡы элек-электән үҙенең берҙәмлеге, уңғанлығы менән дан тота. Ошо арала иң ҙур байрамыбыҙ – Республика көнө алдынан туғайҙар үҙҙәренә оло бүлә

title: Төҙөкләндереү


description: 24 сентябрҙә Яҡтыкүл ауылында шағир, сәсән-мәғрифәтсе Вәлиулла Ҡоломбәтовтың тыуыуына 135 йыл тулыуға арналған саралар үтте. Оҙайлы йылдарҙан һуң ғына исеме халҡына әйләнеп ҡайтҡан олуғ сәсә

maintext:
Сәсәндәрҙең аҫыл һүҙҙәре Рухыбыҙҙы беҙҙең нығыта
Сегодня, 16:36 | Яңылыҡтар, Мәҙәниәт һәм әҙәбиәт, Йәмғиәт
Вәлиулла Фәйзулла улы Ҡоломбәтов иҫтәлегенә ҡуйылған барельефты асыу тантанаһы Яҡтыкүлдең тап уртаһы, Бөйөк Ватан һуғышында ҡатнашыусылар иҫтәлегенә урынлаштырылған обелиск янында барҙы. Еҙем-Ҡаран ауыл советы ауыл биләмәһе башлығы Айҙар Исмәғилев ҡунаҡтарҙы сәләмләгәндән һуң Баян хәҙрәт аят уҡып, юбилей сараларына фатиха бирҙе.
Район хакимиәте башлығы урынбаҫары Руслан Салауатов килгән ҡунаҡтарҙы, килеүселәрҙе ихлас сәләмләп, бөгөнгө сараның оло тәрбиәүи әһәмиәткә эйә булыуын билдәләне.
- Вәлиулла сәсәндең ижады халҡыбыҙҙың рухи-мәҙәни тормошонда оло урын биләй һәм уның эшмәкәрлеге ҙур баһаға лайыҡ, - тине үҙенең сығышында ошо юбилей сараларын ойоштороу комитеты рәйесе, дәүләт һәм йәмәғәт эшмәкәре, республиканың Милли архивы директоры урынбаҫары Ниязбай Сәлимов. – Халыҡ сәсәненең тыуыуына 110 йыл тулыу уңайынан "Табын” гәзитендә уның ижадына арналған мәҡәләләр бирелеп, райондың бер төркөм зыялылары тырышлығы менән 1991 йылдың июнендә Ибраһим ауылында Вәлиулла Ҡоломбәтов сәсән иҫтәлегенә район сәсәндәре бәйгеһе, ошо уҡ йылдың 30 июлендә Яҡтыкүлдә Хәтер кисәһе уҙғарҙыҡ. Һәм бына 25 йыл, сирек быуаттан һуң ғына бөгөнгө сараны ойоштороуға өлгәштек.
Ниязбай Булатбай улы сәсән иҫтәлегенә асыласаҡ барельефты эшләүҙә һәм уны урынлаштырыуҙа ярҙам итеүселәрҙең исем-шәрифтәрен атап үтте, уларға рәхмәт белдерҙе. Әйткәндәй, барельефтың авторы – яҡташыбыҙ, рәссам Илдар Шәйәхмәтов.
Тантанала шулай уҡ фольк-лорсы ғалим, филология фәндәре докторы, профессор Әхмәт Сөләймәнов, күренекле шағир Хәсән Назар, Республика халыҡ ижады үҙәгенең генераль директоры урынбаҫары, республиканың сәсәндәр үҙәге етәксеһе Нәфисә Тулыбаева, яҡташыбыҙ, шағирә-прозаик Гөлнур Яҡупова, Вәлиулла сәсәндең ейәне, мәғариф ветераны Ғаяз Әминев сығыш яһап, олуғ сәсәндең ижады, тормошо хаҡында ҡыҫҡаса һөйләп үттеләр, хәтирәләре менән уртаҡлаштылар. Баҡраҡ ауылы ағинәйе Юлиә Хәсәнова ҡунаҡтарға Кәрим Булаттың Вәлиулла сәсән Ҡоломбәтовҡа арнап яҙған "Сәсән” шиғырын уҡып ишеттерҙе.
Һәм бына тулҡынландырғыс, тантаналы мәл етә: сәсән иҫтәлегенә ҡуйылған барельеф асыла. Уны асыу хоҡуғы ошо изге эште атҡарыуға күп көс һалған зыя-лылар – Ғаяз Нәғим улы Әминев, Ниязбай Булатбай улы Сәлимов һәм Салауат Сәмиғулла улы Ҡоломбәтовҡа бирелә.
- Был барельеф тотош рес-
публика буйынса сәсән иҫтәлегенә ҡуйылған тәүге һәйкәл. Ғафуриҙарға, афарин, улар был йәһәттән башҡаларға өлгө булып тора, - тине Әхмәт Мөхәмәтвәли улы.
Вәлиулла сәсәндең ейәндәре Нәғим Ғаяз улы менән Әнүәр Ғәфүр улы Ҡоломбәтовтар Бөйөк Ватан һуғышында һәләк булғандар иҫтәлегенә ҡуйылған обелискыға ла сәскәләр һалды.
Сараның 2-се өлөшө, йәғни Хәтер кисәһе Еҙем-Ҡаран мәҙәниәт йортонда дауам итте.
Кисә ҡурайсы Рәмил Ҡотдосов башҡарыуында аһәңле ҡурай моңо менән башланып китте. Тәүге һүҙ Ниязбай Булатбай улына бирелеп, ул сараға йыйылыусыларҙы сәсән, мәғрифәтсе Вәлиулла Фәйзулла улы Ҡоломбәтовтың тормош юлы һәм ижады менән таныштырҙы.
- Абруйлы мөғәллим, фольк-лорсы, һүҙ оҫтаһы булған Вәлиулла сәсән сәскән рухиәт шытымһыҙ ҡалмаҫ. Сәсән һүҙе – аҡыл ҡаҙнаһы, тигән боронғолар. Аҡыл ҡаҙнаһы тулы булһа, рух ҡаҙнаһы, ил ҡаҙнаһы ла тулы булыр, - тип һүҙен дауам итте сығыш яһаусы. – Бөгөн районда сәсәнлекте үҫтереү өлгөрөп еткән мәсьәлә. Ғафуриҙар, шулай уҡ үҫеп килеүсе йәш быуын Вәлиулла сәсәнде, уның ижадын, уның хаҡындағы иҫтәлектәрҙе белергә тейеш. Район үҙәге Красноусолдағы яңы урамдарҙың береһенә Вәлиулла Ҡоломбәтов исемен биреү ҙә уның исемен мәңгеләштереү йәһәтенән дөрөҫ буласаҡ.
- Вәлиулла сәсән халыҡ ижадын пропагандалаусы, халыҡ ижадының аҫыл ынйыларын һаҡлаусы ла, - тине фольклорсы ғалим Әхмәт Сөләймәнов. – 1959 йылда сыҡҡан Башҡорт халыҡ ижады йыйынтығының 2-се томында бирелгән "Әбләй батыр”, "Аласабыр” әкиәттәрен Жәлил Кейекбаев Вәлиулла Фәйзулла улы һөйләүенән яҙып алған. Иң мөһиме, Вәлиулла сәсән башҡа сәсәндәрҙең ижадына иғтибарлы, уларҙы бөгөнгө көнгә еткереүе менән дә бөйөк. Сала-уат Юлаевтың шиғырҙарын теркәп барып, уның рухын һаҡлаған сәсән ул.
- Вәлиулла сәсән үҙе вафат булғас, ҡыҙы Мөнирә атаһының ҡулъяҙмаларын Башҡортостан Фәндәр академияһына тапшыра. Бөгөн Рәсәй Фәндәр академияһының Өфөләге филиалы архивында һаҡланған был ҡулъяҙмаларҙы әҙәбиәтселәр тикшерә, өйрәнә. Бөгөнгө сара бик әһәмиәтле. Яҡтыкүл зыялылары үҙ сәсәндәрен хәтерләү, ҙурлауҙары менән үҙҙәренең бөйөклөгөн күрһәтте. Ә инде халыҡ сәсәне Вәлиулла Ҡоломбәтов тураһында нәшер ителгән китап республикала айырым сәсәнгә бағышланған беренсе китап булып тора. Был китаптың авторы Ниязбай Булатбай улын Шәһит Хоҙайбирҙин премияһын тәҡдим итергә һәм уны хупларға кәрәк, - тип кисәлә ҡатнашыусыларға мөрәжәғәт итте Әхмәт Мөхәмәтвәли улы.
Вәлиулла Ҡоломбәтовтың тыуыуына135 йыл тулыуға арнап район мәктәптәре уҡыусылары араһында ойошторолған сәсәндәр бәйгеһендә еңеүсе уҡыусылар ҙа ҡатнашты Хәтер кисәһендә. Н.Б.Сәлимов уларға дипломдар тапшырҙы.
- Уҡыусы балаларҙың сығышына һоҡланып, ғорурланып ултырҙым, - тип һүҙ башланы яҡташыбыҙ, шағирә, прозаик Гөлнур Яҡупова. – Башҡортостанға 19 яҙыусы биргән Ғафури ере таланттарға бай булыуына тағы ла бер тапҡыр инанабыҙ. Ошо балалар араһынан һәләтле шағирҙар, оло ағай-апайҙарының юлын дауам
итерлек лайыҡлы шәхестәр үҫеп сығырына ышанам. Районыбыҙҙа сәсәнлек традицияһының дауам ителеүенә, күсәгилешлек булыуына һөйөнөп бөтә алмайым. Мәктәп уҡыусылары араһында йыл да үткәрелеп килгән "Өмөтлө ҡәләм” фестивале балаларҙың ижадҡа тартылыуын күрһәтә. Районда сәсәндәр мәктәбе асыу өсөн нигеҙ ҙә, мөмкинлектәр ҙә бар, - тип тамамланы ул үҙенең сығышын.
Шағир, Салауат Юлаев исемендәге дәүләт премияһы лауреаты Хәсән Назар, шағирә Тәнзилә Дәүләтбирҙина, шағир Кәрим Булат, дәүләт һәм йәмәғәт эшмәкәре Фәнил Ҡоҙаҡаев та сәхнәгә күтәрелеп, бөгөнгө сараның әһәмиәтен билдәләп, үҙ сәсәнен хөрмәтләгән ғафуриҙарға рәхмәт һүҙҙәрен еткерҙеләр.
Бөтә донъя башҡорттары ҡоролтайы Башҡарма комитеты вәкиле, республиканың Мәғарифты үҫтереү институты доценты Фәнзил Санъяров башҡорт телен, милли йолаларыбыҙҙы һаҡлау һәм үҫтереүгә тос өлөш индергәне өсөн Ғаяз Әминев һәм Салауат Ҡоломбәтовҡа Ҡоролтайҙың Рәхмәт хатын тапшырҙы.
- Вәлиулла Ҡоломбәтов бик бәхетле сәсән. Сөнки уның вариҫтары, зыялы яҡташтары уның исемен халыҡҡа ҡайтарҙы, сәсәндең рухын ҙурланы, - тине республиканың сәсәндәр үҙәге етәксеһе Нәфисә Тулыбаева. – Бөгөн республикала сәсәнлекте үҫтереү йәһәтенән әүҙем эш бара. Ғафуриҙа ла сәсәндәр мәктәбе асырға ваҡыт.
Нәфисә Булат ҡыҙы Башҡортостан мәҙәниәтенә оҙаҡ йылдар намыҫлы хеҙмәт итеп, халҡыбыҙҙың быуаттар буйына тупланған хазинаһын сәнғәттә ҡулланып халыҡҡа еткергәне өсөн Еҙем-Ҡаран мәҙәниәт йортоноң художество етәксеһе Рәүилә Килмөхәмәтоваға Республика халыҡ ижады үҙәгенең Рәхмәт хатын тапшырҙы һәм Ғафури сәсәндәрен 23 октябрҙә Өфөлә үтәсәк бөтә Рәсәй сәсәндәр бәйгеһенә саҡырҙы.
Вәлиулла сәсәндең ейәндәре Ғаяз Әминев, Әнүәр Ҡоломбәтов олатайҙары хаҡында иҫтәлектәре менән уртаҡлашып, был сараны ойоштороусыларға рәхмәт әйттеләр.
Башҡортостан телевидениеһы дикторы Гүзәл Кейекбаева Вәлиулла сәсәндең ҡыҙы Мөнирәгә арнап яҙған "Яҙғы елдәр” шиғырын йөрәккә үтеп инерлек итеп уҡығанда залда ултырған бер кем дә битараф ҡалмағандыр.
- Бөгөн мин ҡарт олатайым, өләсәйем менән ғорурланып, улар өсөн һөйөнөп ултырам. Уларҙың рухтары бөгөн беҙҙең менән, улар беҙҙең барыбыҙҙан риза, ҡәнәғәттер тим, - тине Вәлиулла сәсәндең тыуары.
Еҙем-Ҡаран мәҙәниәт йорто янында эшләп килгән "Ҡаран” халыҡ театры артистары, Баҡраҡ ауыл клубының "Зәйлекүл” фольк-лор ансамбле сығыштары менән үрелеп барған Хәтер кисәһе бик йәнле, йәмле үтте.
Үҙенең ул-ҡыҙҙарын ҙурлаған, хөрмәтләгән халыҡ үҙенең бөйөклөгөн күрһәтә, тигән бер аҡыл эйәһе. Еҙем-Ҡаранда үткән был сарала районыбыҙ зыялылары исемдәре онотола барған күренекле шәхестәребеҙҙе иҫкә алып, уларҙың исемен мәңгеләштереп үҙҙәре лә оло рәхмәт, сауап алды.
Мәрхәбә СОБХАНҒОЛОВА.


description: 5 октябрҙә Өфө ҡалаһында ғафуриҙарҙың киңәйтелгән ултырышы үтте. Баш ҡаланың төрлө өлкәләрендә эшләп йөрөгән йәки хаҡлы ялда булған әүҙем йәмәғәт эшмәкәрҙәре, күренекле шәхестәребеҙ йыйылған

title: Яҡташтарҙы йыйҙы баш ҡала


description: 11 октябрь – Башҡортостан Республикаһы көнө уңайынан районыбыҙҙа бер юлы өс иҫтәлекле ваҡиға булды: Ибраһим һәм Аҡкүл ауылдарында мәҙәниәт йорттары үҙ ишектәрен асты. Шулай уҡ Ибраһимда Бөйө

title: Алтын көҙҙөң бер көнөндә икеләтә тантана


description: Күптән түгел Башҡортостан Республикаһы хеҙмәт һәм халыҡты социаль яҡлау министры Л.Х.Иванова беҙҙең районда эш сәфәрендә булып китте. Ленара Хәким ҡыҙы Красноусолда граждандарҙы йәмәғәт ҡабу

title: Граждандарҙы йәмәғәт ҡабул итеүе

maintext:
Граждандарҙы йәмәғәт ҡабул итеүе
Сегодня, 17:43 | Йәмғиәт
БР Хеҙмәт һәм халыҡты социаль яҡлау министры Ленара Ивановаға үҙҙәрен борсоған һорауҙар менән бер нисә кеше мөрәжәғәт итте. Иң тәүгеләрҙән мөрәжәғәт итеүсе ҡатын үҙе эшләгән предприятиела ҡыҫҡартыуҙар көтөлөүе, үҙенең дә ҡыҫҡартыуға эләгеүе хаҡында бәйән итте. Тиҙҙән пенсияға сығасаҡ ҡатын ҡыҫҡартылһа, әле эшләгән һөнәре буйынса башҡа урындан хеҙмәт урыны табыу мөмкинлеге булмауға зарланды. Сөнки бер пенсия аҡсаһына ғына яңғыҙына студент ҡыҙын уҡытыу бик ауырға тура киләсәк – ғаиләлә башҡа туйындырыусы юҡ.
Министр Ленара Хәким ҡыҙы мөрәжәғәт итеүсе ҡатынға төшөнкөлөккә бирелмәҫкә, ә берәй яңы һөнәрҙә үҙен һынап ҡарау өсөн ҡайтанан уҡыу, Интернет һәм башҡа заманса технологиялар аша өйҙә аҡса эшләү кеүек мөмкинлектәрҙе файҙаланып ҡарарға тәҡдим итте. Шулай уҡ күңеленә ятышлы файҙалы шөғөл табыу, мәҫәлән, өсөнсө быуын университетҡа инеп, берәй йүнәлеш буйынса уҡыу мөмкинлектәрен дә барланы.
Ҡабул итеүгә килеүсе район үҙәгенең Ҡыҙылъяр урамында йәшәүсе йәнә бер оло йәштәге ҡатын үҙ-үҙен тәрбиәләй алмаған күршеһе – 75 йәшлек ир кешене үҙ теләге менән ҡарауын билдәләп, бының өсөн дәүләт яғынан социаль пособие кеүек ярҙам булһа, бик һәйбәт булыр ине, тигән теләген еткерҙе.
Ленара Иванова уны ентекле тыңланы һәм был осраҡта миһырбанлы ҡатынға ярҙам бик кәрәк булыуы менән килеште. Һәм БР Хөкүмәтендә ошондай опекунлыҡ осраҡтарында айлыҡ социаль пособиелар тәғәйенләү хаҡында закон проекты ҡаралыуы хаҡында аңлатма бирҙе. Был документ әле икенсе уҡыуҙа булыуын, яҡын айҙарҙа уны ҡабул итеү көтөлөүен билдәләп үтте. Ҡатынға үҙ сиратында юлларға кәрәк буласаҡ, алдан Пенсия фонды, дауахана, социаль хеҙмәттәр кеүек һәм башҡа тейешле ойошмаларҙан кәрәкле белешмәләр йыйыу ҙа зыян итмәҫ.
БР Хеҙмәт һәм халыҡты социаль яҡлау министры уҙғарған йәмәғәт ҡабул итеүе барышында ҡаралған башҡа мәсьәләләр пенсия тәғәйенләү, торлаҡ шарттарын яҡшыртыуға мохтажлыҡ кисергән айырым категория граждандарға дәүләт ярҙамына ҡағылышлы булды.
Министрға мөрәжәғәт итеүсе һәр кем үҙен борсоған мәсьәләләргә яуаптар һәм аңлатмалар алды.
И.ӘЛИБАЕВА.


description: Райондың социаль-иҡтисади үҫешенә тос өлөш индергәндәре һәм емешле хеҙмәттәре өсөн Муниципаль район хакимиәтенең Маҡтау грамоталары менән бүләкләнделәр:Фәнүзә Әхәт ҡыҙы ФӘЙЕЗОВА – шәхси эшҡ

title: Хеҙмәтенә күрә - хөрмәте


description: Хөрмәтле красноусолдар! Белеүегеҙсә, беҙҙең ауыл биләмәһе бергәләп финанслау шартында 1 млн һум күләмендә грант алыу өсөн урындағы башланғыстарҙы яҡлау проекты еңеүселәре иҫәбенә инде.Беҙҙең

title: “Йәшлек” йәшәрһен!


description: Йәшәлгән йылдарым арта, ғүмер йомғағы һүтелә барған һайын тормошто ла икенсерәк аңлай башлайһың, йәшәү мәғәнәһе хаҡында уйланаһың. Был донъяла иң ҙур байлыҡ – һаулыҡ һәм кеше ғүмере икәненә

title: Сабырҙарҙан-сабыр әнием

maintext:
Сабырҙарҙан-сабыр әнием
Сегодня, 17:42 | Хаттар
Оло йәштә булыуына ҡарамаҫтан, баҡсаһы "гөлт” итеп ултыра, мул итеп йәшелсә-емеш, матур-матур сәскәләр үҫтерә ул. Ҡош-ҡорт аҫрай. Уға был эштәрҙә үҙе менән бергә йәшәүсе Камил улы ҙур ярҙамсы һәм терәк.
Әнием – Нәжибә Ҡәйүм ҡыҙы Ғәлиева Ишембай районы Ҡыяуыҡ ауылында тыуып үҫкән. Атаһы Ҡәйүм Ҡәфи улы Хәкимов колхоз рәйесе булып эшләгән еренән фронтҡа китә. Сталинград өсөн барған ҡаты алыштарҙа батырҙарса һәләк була. Нәнәйем Ғәйниямал Фирғули ҡыҙы 4 балаһы менән яңғыҙ ҡала. Ал-ял белмәй колхозда эшләгән нәнәйем һәр ваҡыт алдынғылар рәтендә була. Ул сая, шаян, теремек кеше ине.
Ауылда аш-һыу оҫтаһы булараҡ та дан алғайны. 80 йәшен үтһә лә ҡумыҙ уйнап, конкурстарҙа ҡатнашып йөрөнө.
Әниемдең бала сағы ауыр һуғыш йылдарына тура килә. Аслығын да, ҡайғыһын да күп кисерә ул. Һуғыш михнәттәре бер кемде лә урап үтмәй. "Көндөҙ колхоз баҫыуында тир түкһәк, төнөн көрәк менән бәрәңге баҡсаһын ҡаҙый инек”, - тип иҫләй әнием ул йылдарҙы.
1956 йылда Ғафури районы Туғай ауылына килен булып төшә. Әтием Фәрит Ғәлиев 8 балалы татыу ғаиләлә иң өлкәне була. "Ҡәйнәм бик аҡыллы, белемле, эшһөйәр кеше ине, миңә бер һүҙ тейҙермәне”, - тип иҫкә ала әнием. Әтиебеҙҙең яҡты донъяларҙан китеүенә лә 26 йыл була. Ул да уңған, намыҫлы кеше ине. Оҙаҡ йылдар уның рәсеме район Почет таҡтаһында торҙо, маҡтаулы хеҙмәте "Атҡаҙанған колхозсы” исеме менән баһаланды. Ағас, тимер эшенә лә оҫта булды. Иң күркәм сифаты – намыҫлылыҡ беҙгә мираҫ булған, күрәһең.
Әнием хаҡлы ялға сыҡҡансы колхозда хеҙмәт итте. Йәйен сөгөлдөр баҫыуҙарында тир түкһә, ҡышын сәсеүгә иген ағыуланылар. Күрше апайҙар – Зәйтүнә Бикҡолова, Рәшиҙә Әсфәндиәрова, Нурия Сәйфетдинова (мәрхүм инде) менән бергәләп эшләнеләр. Аҙ ғына пенсия алһалар ҙа зарланмайҙар, булғанына шөкөр итеп йәшәйҙәр фронтовик балалары. Әниемдең иң ҙур байлығы ла, шатлығы ла уңған, тырыш балалары. Ул 9 балаға ғүмер биргән. 3 сабыйының үлем ҡайғыһын да кисерергә тура килә уға. 4 ҡыҙы, 2 улы матур итеп донъя көтәләр. Ҡоҙа-ҡоҙағыйҙары менән татыу, бер һүҙҙән булып йәшәү, беҙҙең туғандарҙың да берҙәмлегенә килтерәлер. Әниемдең түҙемлегенә, сабырлығына иҫ китерлек, бер кеше менән әрләшмәҫ, насар һүҙ һөйләмәҫ, булғанына шөкөр итеп матур йәшәй.
Клара ЙОСОПОВА.
Туғай ауылы.


description: Гәзитебеҙҙә 13 октябрҙән 23 октябргә тиклем Бөтә Рәсәй гәзит-журналдарға яҙылыу ун көнлөгө үтәсәге хаҡында хәбәр иткәйнек инде.Рәсәй Почтаһы ойошторған был ун көнлөк барышында гәзит-журналда

title: арзанға яҙылып ҡалығыҙ!

maintext:
арзанға яҙылып ҡалығыҙ!
Сегодня, 11:55 | Матбуғат
Рәсәй Почтаһы ойошторған был ун көнлөк барышында гәзит-журналдарға осһоҙораҡ хаҡҡа яҙылырға мөмкин буласаҡ. Шулай итеп, был арауыҡта "Табын”ға 685 һум 02 тингә яҙыла алаһығыҙ. Ә пенсионерҙар өсөн хаҡ 621 һум 06 тин күләмендә билдәләнде. Был мөмкинлекте ҡулдан ысҡындырмағыҙ.
Красноусолда йәшәүселәр иһә редакцияның реклама бүлегендә лә "Табын”ға яҙыла ала. Был осраҡта гәзитте яҙылыусыларға Ғафури мәғлүмәт үҙәге хеҙмәткәрҙәре (почтальондары) таратасаҡ. Гәзиткә яҙылыу хаҡы – 612 һум.


description: Заманалар үҙгәреп, тормош үҫешкән һайын яңынан-яңы һөнәрҙәр барлыҡҡа килә. Әммә шулар араһында уҡытыусы һәр саҡ юғары баҫҡысты биләй. Ғүмерен ошо изге һөнәргә бағышлаған Ҡарағай ауылы мәктәб

title: Оло ихтирамға лайыҡ һеҙ!

maintext:
Оло ихтирамға лайыҡ һеҙ!
Сегодня, 14:01 | Мәғариф, Хаттар
Был вазифаға ҡуйылғанға тиклем оҙаҡ йылдар ошо уҡ мәктәптә уҡытыусы булып эшләне. Изге күңелле, кеселек-ле һәм кешелекле булыуы менән уҡыусылар, коллегалары һәм ата-әсәләрҙең оло ихтирамын, хөрмәтен яулаған етәксе ул.
Яуаплы эш башҡарған Хәмит Рәсүл улы беҙҙең "Гөлдәр” балалар баҡсаһын да иғтибарынан ситтә ҡалдырмай. Мәктәп бинаһының иркен, яҡты бүлмәләренә бынан 6 йыл элек күсеп килдек. Әлеге көнгә тиклем ул беҙгә аҡыллы кәңәштәрен биреп, эшкә өйрәтеп тора.
Ғаиләһендә лә уңған хужа, һөйөклө ир һәм хәстәрлекле атай ул. Тормош иптәше Флүзә Абдрахман ҡыҙы менән татыу ғаиләлә 3 ҡыҙ һәм ул үҫтерҙеләр. Флүзә апай математика фәне уҡытыусыһы. Ул да тырышлығы, үҙ һөнәренең оҫтаһы булараҡ коллективта абруй ҡаҙанған. Балаларына ла матур тәрбиә бирҙеләр Әбүзәровтар. Ләйсән ҡыҙҙары юғары уҡыу йортонда белем ала, Илдар улдары армияла хеҙмәт итә.
Һөнәри байрамдары менән Ҡарағай мәктәбе уҡытыусыларын – Хәмит, Флүзә, Дилә Әбүзәровтарҙы, Флүзә, Рәмил Кинйәбулатовтарҙы, Таңһылыу һәм Сабир Хәйретдиновтарҙы,Таһура Ғәлиәкбәрова, Ләйсән Әхтәмованы, Эльвира һәм Вячеслав Ломовцевтарҙы, Гүзәл, Гөлнара Шәриповаларҙы, Суфия Аҙналина, Наил Шәрипов, Азат Хәбибуллин, Фәйруза Байшөгөрова, Әлфиә Ғәлиәкбәроваларҙы ҡотлайым, ауыр эштәрендә уңыштар, сәләмәтлек, ғаилә бәхете теләйем. Ошондай уҡ ҡотлау һүҙҙәрен "Гөлдәр” балалар баҡсаһында эшләүсе өлкән тәрбиәсе Айһылыу Амангилдина, тәрбиәсе Ленира Үтәгәнова, тәрбиәсе ярҙамсыһы Динә Әсфәндийәроваға ла әйтке килә. Хаҡлы ялға сыҡҡан ветеран уҡытыусыларыбыҙ Миңнира Сәғитова, Елена Рәхмәтуллина менән Миңнира Вахитоваларҙы ла байрамдары менән тәбрикләйем, иң изге теләктәремде еткерәм. Киләсәктә ил-көнөбөҙ имен булһын, мәктәбебеҙ балаларҙың шат тауыштарынан гөрләп торһон ине.
Тәғзимә САЛАУАТОВА.
Ҡарағай ауылы.


description: 5 октябрҙә уҡытыусылар үҙҙәренең һөнәри байрамын билдәләне. Ошо уңайҙан район мәҙәниәт һарайында улар өсөн матур байрам сараһы ойошторолдо. Тантаналы кисә Красноусолдағы 2-се урта мәктәптең

title: Күңелдәрҙә рәхмәт һүҙе, бөтмәҫ хис урғый


description: 20 октябрҙә район мәҙәниәт һарайында хеҙмәт коллективтары араһында \Таланттарҙың мең төҫө” тип аталған республика конкурсының беренсе этабы үтәсәк.Районда беренсе тапҡыр ойошторолған был кон

title: “Таланттарҙың мең төҫө”

maintext:
“Таланттарҙың мең төҫө”
Сегодня, 12:36 | Яңылыҡтар
Районда беренсе тапҡыр ойошторолған был конкурста балалар баҡсалары, медицина учреждениелары, район эске эштәр бүлеге һәм башҡа учреждение, предприятиелар вәкилдәре ҡатнаша. Был смотр-конкурстың маҡсаты – район хеҙмәткәрҙәренең ижади эшмәкәрлеген әүҙемләштереү, уларҙың ялын ойоштороу, теге йәки был һөнәрҙең абруйын күтәреү. Сара барышында иң яҡшы күмәк сығыш һәм яңғыҙ башҡарыусылар билдәләнеләсәк. Ә инде конкурстың икенсе этабы Ауырғазы районының Талбазы ауылында үтәсәк. Бында Салауат, Стәрлетамаҡ ҡалалары һәм тағы ла 5 райондан еңеүселәр сығыш яһаясаҡ.
Красноусолдарҙы, район үҙәге ҡунаҡтарын 20 октябрҙә район мәҙәниәт һарайына килеп, сығыштарҙы тамаша ҡылырға саҡырабыҙ. Сара 18.00 сәғәттә башлана, инеү – бушлай.


description: Республиканың һалым органдары физик шәхестәргә 2016 йылда түләнәсәк милек һалымына ҡағылышлы мөһим мәғлүмәттәрҙе еткерә:1. Быйылғы милек, ер һәм транспорт һалымдарын түләү ваҡыты – 2016 йылд

title: Һәр кем белергә тейеш


description: Районда ауыл хужалығы һәм социаль тәғәйенләнештәге объекттар төҙөлөшө системаһында намыҫлы хеҙмәттәре өсөн Муниципаль район хакимиәтенең Рәхмәт хаттары һәм ҡиммәтле бүләктәренә лайыҡ булдыла

title: Рәхмәткә лайыҡ булдылар


description: \ШЭ Тахтаров Г.М.” крәҫтиән (фермер) хужалығы икенсе ураҡты ныҡлы әҙерлек менән ҡаршыланы. Хужалыҡта юғары етештереүсәнле өс \Агрифак” комбайны. Ҡыҙыу эш мәлендә былары ватыла ҡалһа запчаста

title: Уңыш бар. Машиналар өлгөрмәй

maintext:
Уңыш бар. Машиналар өлгөрмәй
Сегодня, 17:52 | Ауыл хужалығы
-Техника бит ватылмай тормай, ә кәрәкле деталдәр ала-йым тиһәң бик ҡиммәт. Унан килеп, уларҙы эҙләп тапҡылағансы күпме ваҡыт үтә. Бына бер комбайндың двигателе ватылғайны, теге комбайндыҡын алдыҡ та ҡуйҙыҡ. Ә тегеләй 250 мең аҡса түләп алған булыр инек. Башҡа деталдәр менән дә шулай. Ҡыҫҡаһы, комбайн үҙенең хаҡын икеләтә ҡапланы ла ҡуйҙы, - ти хужалыҡ етәксеһе Геннадий Тахтаров.
Бөгөнгө көндә хужалыҡта өс комбайн эшләп, 200-ҙән ашыу гектарҙың уңышын ҡаҙып алғандар ҙа инде. Был дөйөм майҙандың 60 процентын тәшкил итә.
- Йылына күрә уңыш зарланырлыҡ түгел. Әгәр ваҡытында ямғыр булһа, тағы ла мулыраҡ булыр ине. Юғиһә, иртә яҙҙан мул уңышҡа иҫәп тотоп эшләнек. Ваҡытында сәсеп, эшкәрттек, мул ғына итеп ашлама ла индерҙек. 5 тапҡыр химик утау уҙғарҙыҡ, - ти Геннадий Михайлович. - Сығымдар үҙен аҡлай, уртаса гектар ҡеүәте урыны менән 320 центнерға етә.
Хужалыҡ Мәләүез шәкәр заводына 3 мең тонна самаһы "татлы тамыр” оҙатҡан, тағы ла шул сама уңыш баҫыуҙа ята.
- Ҡаҙылған сөгөлдөрҙө тиҙерәк оҙатырға ине лә, машиналар юҡ, - тип зарланып алды хужалыҡ етәксеһе. Тейәгестәрҙә эшләүсе Александр Минеев менән Максим Павлов көн оҙоно машина көтә. Килһәләр инде, бер тотҡарлыҡһыҙ тейәп оҙаталар.
Сөгөлдөрсө механизаторҙарҙың барыһы ла төнгө 12-гә тиклем эшләй баҫыуҙа. Ашнаҡсы Әсмә Мостаева уларҙы төшкө һәм киске аш менән һыйлай.
- Көндәр әлегеләй матур, аяҙ торһон да, уңышты оҙатырға машиналар ғына килһен. Ә беҙ үҙ сиратыбыҙҙа уңышты ерҙә ҡалдырмаясаҡбыҙ, - ти механизаторҙар.
Мәрхәбә СОБХАНҒОЛОВА.


description: Боронғоларҙа тыуған көн тигән төшөнсә булмаған. Йылын тәғәйен хәтерләһәләр ҙә, көнөн йылдың миҙгеленә ҡарап хәтерләгәндәр. Уларҙың \боҙ киткән ваҡытта, бәрәңге сәскәндә, кәкүк ҡысҡыра башлағ

title: Ғүмер йомғағы - үтелгән юлдар


description: Юлдар торошо – илдең иҡтисади, мәҙәни һәм хатта сәйәси үҫешенең дә сағылышы, көҙгөһө ул. Юлдарҙы юҡҡа ғына йәшәү артерияһы тип әйтмәйҙәр. Ысынлап та, тормошобоҙҙо юлһыҙ күҙ алдына килтереп б

title: Юлсы - ауыр һәм яуаплы хеҙмәт

maintext:
Юлсы – ауыр һәм яуаплы хеҙмәт
Сегодня, 12:26 | Урындағы үҙидара
-Президент программаһына ярашлы, һуңғы йылдарҙа, айырыуса быйыл беҙҙең районда юлдар төҙөлөшө йылдам алып барылды. Һандар теле менән әйткәндә, ағымдағы йылда был эшкә 100 миллион һумдан ашыу аҡса бүленһә, әле шуның 98 миллионы үҙләштерелде.
Әлбиттә, юлсылар быйылғы эш күләме менән ҡәнәғәттәр. Ишембай - Красноусол автомобиль юлының Үтәк ауылы өлөшөндә 1,2 километр оҙонлоҡтағы юлға асфальт түшәлеп, файҙаланыуға тапшырылды. Красно-усол - Талбазы автомобиль юлының (район үҙәгендәге урау юл участкаһы) 2,5 километр арауығында эштәр теүәлләнеп, әле юл мастеры Рәфис Абдрахманов етәкселегендәге бригада юл ситтәрен тигеҙләү, төҙөкләндереү менән мәшғүл.
Район үҙәгендә К.Маркс, Гагарин урамдарында автомобиль юлдарына асфальт һалынды. Калмыков, Луначарский, Октябрь урамдары юлдары өлөшләтә яңыртылды. Калинин, Каширин, Маяковский, Кейекбаев, Коммунистик, Новый Быт урамдарындағы асфальт-бетон өҫлө юлдарының соҡор-саҡырлы урындары ямалып, ремотланды. Красноусолда Баҡса урамында яңы төҙөлгән йорттарҙың тирә-яғы асфальтланып, тротуар эшләнде. Шулай уҡ Фрунзе урамында тротуар һалыу эштәре башҡарылды. Әлеге мәлдә мастер Ирек Стукалов етәкселегендәге бригада Пушкин урамына асфальт һала. Бында эштәр тамамланғас, юлсылар "Красноусол” шифаханаһының 7-се корпусы биләмәһендә
асфальтты яңыртыу эштәренә тотонасаҡ.
Быларҙан тыш, Буруновка, Ҡауарҙы, Имәндәш, Аҡкүл, Еҙем-Ҡаран, Мораҡ ауыл биләмәләрендәге юлдар ремонтланды.
Муниципаль-ара юлдарҙы тәртиптә тотоу ҙа беҙҙең иңдә. Идаралығыбыҙҙың иң тәжрибәле, иң ҙур - өс тиҫтә йылдан ашыу хеҙмәт стажына эйә мастер Рауил Мәүлетов етәкселегендәге юлсылар бригадаһы Красноусол - Стәрлетамаҡ автомобиль юлындағы соҡор-саҡырлы урындарҙы ямау менән мәшғүл.
Күләмле эштәрҙе башҡарыу – асфальт-бетон өҫлөклө юлдар һалыу өсөн асфальт заводы эшләп, ағымдағы йылда 19 мең тонна асфальт етештерҙек.
Техника паркының иҫкереүе генә бәкәлгә һуға. Иң тәүге сиратта беҙгә асфальт һалыу техникаһы, экскаватор, грейдер, ка-туклау ҡорамалдары кәрәк, шулай уҡ ике тиҫтә йылдан ашыу хеҙмәт иткән, иҫкереү сигенә еткән
"КамАЗ” автомашиналарын яңыртаһы бар. Юлдар төҙөү, ремонтлау эштәре менән бер рәттән техниканы ҡышҡы шарттарға әҙерләү, боҙлауыҡ мәленә тоҙ-ҡом ҡатнашмаһы, киләһе йылға юлдар төҙөлөшөнә материал (яҫмаҡ, ҡырсын таш һ.б.) туплау дауам итә.
Коллектив 69 кешене берләштерә. Юлсыларыбыҙҙың һәр береһе үҙ эшенә яуаплы ҡарай, бер кемде лә айы-рым билдәләү мөмкин түгел. Һөнәри байрамыбыҙ уңайынан идаралыҡтың алыштырғыһыҙ грейдерсыһы, ҡышҡыһын юлдарҙы ҡарҙан таҙартыусы "Т-150” тракторы механизаторы Сергей Шестаковҡа "БР Юл төҙөүселәр Союзының маҡтаулы хеҙмәткәре” тигән исем биреләсәк, ПТО инженеры Илнур Кәримов, "КамАЗ” водителе Радик Ғәҙелшин, юл эшсеһе Сергей Федосеев "Башкир-автодор” йәмғиәтенең Маҡтау грамотаһы менән бүләкләнәсәк.
Һөнәри байрамыбыҙ уңайынан барлыҡ коллективты, коллегаларҙы, ветерандарыбыҙҙы (пенсионерҙар - 28 кеше, 12-һе эшләп йөрөй) Юл хужалығы хеҙмәткәрҙәре көнө менән ихлас ҡотлайым. Ауыр һәм яуап-лы эшебеҙҙә иҫәнлек-һаулыҡ, уңыштар, байрамса кәйеф теләйем.
Эйе, һәр кем күреп тороуынса, быйыл районыбыҙ юлсылары тарафынан күләмле эштәр башҡарылды. Тәбиғәттең ниндәй генә көйһөҙ мәле булмаһын, юл төҙөүселәр трассаларҙа көндө төнгә ялғап эшләй. Ҡышын иһә юлдарҙы ҡарҙан таҙартыу тәүлек әйләнәһенә
ойошторола. Шуғалыр ҙа был һөнәрҙе тырыштар, сыҙамлылар, сәмселдәр генә үҙ итәлер. Юлдарыбыҙ тағы ла яҡшыраҡ, төҙөгөрәк, уңайлыраҡ булһын – шундай изге ынтылыш менән йәшәй һәм эшләй районыбыҙҙың уңған юл төҙөүселәре.
Индира ИШКИНА.


description: Республикала Йәштәр сәйәсәте, спорт һәм туризм министрлығы тарафынан \Һин - булдыҡлы” Программаһы тормошҡа ашырылыуы һәр кемгә мәғлүм. Уның маҡсаты булып яңы быуын эшҡыуарҙарҙы табыу, йәғни

title: Бизнесҡа тәүге аҙымдар

maintext:
Бизнесҡа тәүге аҙымдар
Сегодня, 12:37 | Йәмғиәт
Былтыр был Программаны тормошҡа ашырыу йәһәтенән республикала 2800 йәш кеше теләк белдереп, уҡыу программаһын 1105 кеше үтһә, шуларҙың 200-ө йомғаҡлау форумында ҡатнашты. Һөҙөмтәлә, түгелгән көс бушҡа китмәй, 87 яңы предприятие барлыҡҡа килә һәм дүрт тиҫтәнән ашыу эш урыны булдырыла.
Был Программаны ғәмәлгә ашырыу быйыл да дауам итә - башланғыс стадияһы мәғлүмәт биреү конференцияһын уҙғарыуҙан ғибәрәт. Ошондай конференцияларҙың береһе уҙған аҙнала беҙҙә лә, район йәштәре ҡатнашлығында район мәҙәниәт һарайында үтте. Сараға йәш кешеләр бик күп йыйылғайны.
Район хакимиәтенең йәштәр сәйәсәте секторы мөдире Лариса Дәүләтшина был Программаның маҡсаты менән таныштырып үткәндән һуң, һүҙҙе БР Йәштәр сәйәсәте, спорт һәм туризм министрлығының йәмәғәт советы рәйесе, БАГСУ доценты, педагогия фәндәре кандидаты Нина Филипповаға бирҙе.
Конференцияға килгән район үҙәге мәктәптәренең өлкән класс һәм Ауырғазы күп профилле колледжының Красноусол филиалы уҡыусылары алдында сығыш яһап, Нина Мироновна был Программаның асылы, тормошҡа ашырыу юлдары, унда һәр кемдең ҡатнашыу мөмкинлеге булыуы, йәғни йәш эшҡыуарҙар рәтенә баҫып, үҙ эшеңде асыу мөмкинлектәре хаҡында ентекле итеп таныштырып, һөйләп үтте. Әммә бының өсөн Программаның тейешле этаптарын үтергә кәрәк: үҙ эшеңде асыу буйынса күнекмәләрҙе үҙ эсенә алған уҡыу блогы, тренингтар, оҫталыҡ дәрестәре һ.б.
Конференцияның практик өлөшөндә иһә унда ҡатнашыусыларға стикерҙар таратып бирелде. Стикерҙарға эйә булыусы эшҡыуарлыҡ өлкәһендә үҙенең уй-хыялдарын, идеяһын башҡаларға еткерергә тейеш булып, уның был идеяһын оҡшатҡан, хуплағандар үҙҙәренең стикерын уға бирҙе. Һөҙөмтәлә, иң күп стикер йыйған 9 уҡыусы сәхнә түренә саҡырылды (араларында иң күбе – 50-нән ашыу стикер йыйыусы булды). Улар сәхнәнән тороп үҙ идеяларын тиҫтерҙәре менән уртаҡлашты.
Сара һуңында йәш кешеләргә һорауҙар менән анкеталар таратып бирелде. Уларға һәр кем тулы һәм дөрөҫ яуап яҙҙы. Был Программала ҡатнашырға теләк белдереүселәр 19 кеше булды. Тәүге тапҡырға был бик яҡшы. Тимәк, Нина Мироновна ошо тиклем йәш кешенең күңеленә эшҡыуарҙар рәтенә баҫыу хаҡында өмөт сатҡылары һалды. Улар өсөн сиратта - Программа сиктәрендә Стәрлетамаҡ ҡалаһына бушлай уҡыуға барып ҡайтыу. Уңыштар һеҙгә, йәштәр!
Индира ИШКИНА.


description: Тышта төҫтәргә бай сағыу көҙ айы. Ошондай матур миҙгелдә кешелек донъяһы иң күркәм байрамдарҙың береһе – Уҡытыусылар көнөн билдәләй. Был байрам һәр кем өсөн ҡәҙерле һәм яҡын. Сөнки һәр береб

title: Һин, уҡытыусым, шундай наҙлап ҡараның күҙҙәремә!..


description: Ҡауарҙы ауыл биләмәһе башлығы Райфат Әбелғужин да юлыҡтарҙы Оло йәштәгеләр көнө менән ҡотлап, һәммәбеҙгә лә һаулыҡ, донъя именлеге, бәхетле ҡартлыҡ теләне. Һуңынан мөнәжәттәр әйтештек. Байра

title: Һәммәбеҙгә лә оҡшаны


description: Дарьино табиплыҡ амбулаторияһында ваҡытлыса табип-терапевт булмағанлыҡтан, район дауаханаһы табиптары урынға барып ҡабул итеү ойоштора: 5 октябрь – табип-терапевт З.Р.Кәримова; 12 октябрь –

title: Аҡкүл ауыл биләмәһендә йәшәүселәр иғтибарына!


description: Уҡытыусы хеҙмәте ни тиклем ауыр булмаһын,Ер йөҙөндә шәхес үҫтереүҙән дә ҡыҙыҡлыраҡ, әһәмиәтлерәк эш юҡ. Бала тәү башлап мәктәп ишеген үрелеп аса. Уны тәүге ҡаршы алған кешеһе – беренсе уҡыты

title: Уҡытыусы уның булмышы


description: Район баҫыуҙарында урып йыйыу эштәре дауам итә. 30 сентябргә 825 гектар майҙандан шәкәр сөгөлдөрө уңышы ҡаҙып алынған. Был бөтә майҙандың 29 процентын тәшкил итә. Барлығы 23378 тонна \татлы

title: Баҫыу эштәре көндәлеге


description: Һәр ҡайһыбыҙҙың ҡатнашлығы менән ауылдарыбыҙҙағы мөһим мәсьәләләрҙе хәл итеү мөмкин буласаҡ Республика көнө алдынан ғына районыбыҙға шатлыҡлы яңылыҡ хаҡында хәбәр килде – урындағы башлағыста

title: Әүҙемлек булғанда эш ырар

maintext:
Әүҙемлек булғанда эш ырар
Сегодня, 12:42 | Урындағы үҙидара
-Башта был Программа тураһында аңлатып үтергә кәрәктер. Урындағы башланғыстарҙы яҡлау Программаһы Рәсәй Федерацияһы субъекттары төбәктәрендә 2007 йылдан алып тормошҡа ашырыла. Ул ауылдарҙа туранан-тура халыҡ ҡатнашлығында социаль-мәҙәни өлкәләге аныҡ проблемаларҙы асыҡлау һәм хәл итеү, инициатив бюджетлау механизмын әүҙемләштереү маҡсатында эшләнгән. Тап ошо Программа нигеҙендә урындағы мәсьәләләрҙе хәл итеүгә республика бюджетынан күберәк аҡса алыу мөмкин буласаҡ. Атап әйткәндә, был Программа юлдарҙы һәм ундағы ҡоролмаларҙы ремонтлау, мәҙәниәт усаҡтарын, урамдарҙы яҡтыртыу селтәрен ремонтлау, биләмәләрҙе төҙөкләндереү, зыяраттарҙы тәртиптә тотоу, балалар өсөн уйын майҙансыҡтары төҙөү, ремонтлау һәм төҙөкләндереү, ял зонаһын ойоштороу, беренсел янғын хәүефһеҙлеге саралары менән тәьмин итеү, сүп-сар түгеү өсөн контейнер майҙансыҡтарын төҙөкләндереү кеүек һәм башҡа бик күп мәсьәләләрҙе хәл итеүҙе үҙ эсенә ала.
2007 йылдан алып Программа сиктәрендә Рәсәй буйынса барлығы 3 меңдән ашыу проект тормошҡа ашырылған. Уларҙың 30 проценттан ашыуы юлдар ремонтлау һәм төҙөкләндереүгә, 21 проценты һыу үткәреү селтәрҙәрен йүнәтеүгә йүнәлтелгән. 2016 йылдан Башҡортостан, шул иҫәптән беҙҙең районға ла был программаға ҡушылыу мөмкинлеге бирелде.
Күптәрегеҙ хәтерләйҙер, июнь айын-да бөтә ауыл биләмәләрендә сходтар үткәрелеп, халыҡ иң мөһим мәсьәлә тип табып, уларҙы хәл итеүҙә үҙҙәре лә ҡатнашырға теләк белдергән проблемалар асыҡланды. Конкурста бөтә ауыл биләмәләре лә ҡатнашып, район ауыл биләмәләренән 14 проект комиссия ҡарауына ебәрелгәйне. Улар араһында һыу үткәргестәрҙе, мәктәптәрҙе ремонтлау, биләмәләге эштәрҙе атҡарыу өсөн коммуналь техника һатып алыу кеүек төрлө проблемалар индерелгәйне. Шуныһы һөйөнөслө, күп кенә ауыл биләмәләрендә халыҡ мөһим проблемаларҙы һайлауҙа һәм тикшереүҙә әүҙем ҡатнашты. Сходтар ваҡытында һайланып, ҙур ойоштороу эштәре алып барған инициатив төркөмдәрҙең эшенә ыңғай баһа бирергә кәрәк.
Юғарыла әйтеп үтеүемсә, бөгөн рес-публика конкурс комиссияһы эшенең һөҙөмтәләре билдәле булды. Районыбыҙҙан биш ауыл биләмәһе еңеүселәр исемлегенә индерелде: Красноусол ауыл советы ауыл биләмәһе "Йәшлек” ял паркын төҙөкләндереү” проекты менән, Бельский ауыл советы ауыл биләмәһе "Тәгәрмәсле трактор алыу”, Аҡкүл ауыл советы ауыл биләмәһе "Аҡкүл ауылы мәҙәниәт йортон инвентарь һәм ҡорамалдар менән тәьмин итеү”, Сәйетбаба ауыл советы ауыл биләмәһе "Ғ.Вәлиев исемендәге Йөҙимән дөйөм белем биреү мәктәбенең һыу үткәргесен ремонтлау”, Толпар ауыл советы ауыл биләмәһе "Янғын һағы техникаһы һатып алыу” проекты менән. Был проекттарҙың дөйөм суммаһы 5,5 млн һум булһа, шуның 3,9 млн һумы республика бюджетынан бүленәсәк.
Конкурсҡа йомғаҡ яһағанда был проектҡа ҡушылыусылар индерәсәк сумма, проекттарҙың социаль һөҙөмтәлелеге күрһәткесе һәм проектты билдәләгәндә халыҡтың ҡатнашыу кимәле лә иҫәпкә алынған.
Хәҙер был проекттарҙы тормошҡа ашырыуҙың иң ҡатмарлы этабы – халыҡтан һәм бағыусыларҙан билдәләнгән суммала аҡса йыйыу башлана. Уйлаған эштәребеҙҙең тормошҡа ашыу-ашмауы хәҙер үҙебеҙҙән тора. Сөнки ауыл биләмәләре иҫәбендә граждандар сходы ваҡытында килешелгән һәм проектҡа индерелгән күләмдәге аҡса барлығын документаль раҫлағандан һуң ғына республика бюджетынан субсидия күсерелеп, контракт төҙөү һәм проектты тормошҡа ашырыу буйынса конкурс процедуралары башланасаҡ.
Халыҡтан аҡсаны сходтар ваҡытында һайланған инициатив төркөм ағзалары ведомость буйынса йыйып, артабан ауыл биләмәһе иҫәбенә күсерәсәк. Аҡса йыйыуҙы раҫлаусы бөтә документтар ҙа инициатив төркөмдә буласаҡ. Ауыл биләмәләре сайтында проектҡа аҡса индереүселәрҙең "тере” исемлеге даими сағылдырыласаҡ. Теләгән һәр кем унда инеп үҙ исем-шәрифе индерелгәнме-юҡмы икәнлеге һәм барлығы күпме аҡса йыйылыуы менән ҡыҙыҡһына ала. Халыҡтың аҡса йыйыуҙан башлап һуңғы һөҙөмтәгә тиклем проекттың нисек тормошҡа ашырылыуын контролдә тоторға хоҡуғы бар.
Хөрмәтле ауыл биләмәләрендә йәшәүселәр! Планлаштырылған проект-тар - үҙ өлөшөгөҙҙө индергән һеҙҙең проекттар ул. Уның үтәлешен контролдә тотоғоҙ. Әҙме-күпме үҙ өлөшөбөҙҙө индереп, был проекттарҙы артабан тормошҡа ашырыуҙа әүҙем ҡатнашайыҡ. Юғарыла әйтеп үткәнемсә, теге йәки был проекттың дөйөм хаҡының күп өлөшө республика тарафынан финанслана, тимәк, беҙгә әҙ генә йыйырға кәрәк буласаҡ.
Әйткәндәй, был проекттарҙы тормошҡа ашырыуҙа яҡташтарыбыҙ – эшҡыуарҙар ҙа ярҙам итергә әҙер. Был изге эштәрҙә ҡатнашып беҙ ҙә үҙебеҙгә үҙебеҙ бүләк эшләйек. Красноусол ауыл советы ауыл биләмәһе иҫәбенә аҡса килә башлаған да инде. Башҡалар ҙа оҙаҡ көттөрмәҫ, алға ҡуйылған маҡсатҡа өлгәшеү өсөн әүҙемләшер тип өмөтләнәбеҙ.
Ә инде конкурстан үтмәгән башҡа ауыл биләмәләре 2017 йылда ла Программала ҡатнаша ала. Әйткәндәй, алдағы йылда ул республиканың Ауыл хужалығы министрлығы линияһы буйынса ла үтәсәк. Ауыл биләмәләре был юлы проекттарҙы формалаштырыуҙа хаталарға һәм эшләп еткермәүҙәргә юл ҡуймаҫ, программаға етди ҡарарҙар тип ышанам.
Редакциянан: гәзитебеҙҙең алдағы һандарында проекттар тураһында тағы ла тулыраҡ мәғлүмәт бирелер, аҡса йыйыу һәм проектты тормошҡа ашырыу барышы даими яҡтыртылыр.


description: Халыҡ-ара оло йәштәгеләр көнө 1990 йылдан бирле билдәләнә. Уның төп маҡсаты - өлкән йәштәге кешеләрҙең проблемаларына йәмәғәтселектең иғтибарын йүнәлтеү, социаль ихтыяждарын ҡәнәғәтләндереү

title: Иғтибар үҙәгендә өлкәндәр


description: Бөгөн 26-сы тапҡыр үҙенсәлекле байрам – Халыҡ-ара Оло йәштәгеләр көнөн билдәләйбеҙ. Был байрам илебеҙ һәм йәмғиәт тормошонда оло быуын кешеләренең мөһим роль уйнауын дәлилләй. Ветерандар – и

title: Тормош уртаһында ҡайнап йәшәйҙәр

maintext:
Тормош уртаһында ҡайнап йәшәйҙәр
Сегодня, 16:31 | Йәмғиәт
Ғәҙәттә байрамға әҙерләнгәндә үткәндәргә йомғаҡ яһайһың, изге эштәрҙе иҫкә төшөрәһең. Урындарҙағы ветерандар советтарында был байрамды лайыҡлы ҡаршылайҙар. Ветерандар ойошмаларының бер төптән эшләүе Еңеү көнө, Хәтер һәм ҡайғы уртаҡлашыу көндәрендә асыҡ күренә, һәр тарафта ошо көндәргә бәйле саралар ойошторола. Ветерандар ойошмалары һәйкәлдәрҙе, обелискыларҙы яңыртыу кеүек мөһим эштәрҙе лә контролдә тота. Яңы обелискылар асылып, уларҙың ҡайһы берҙәре халыҡ һәм эшҡыуар яҡташтарыбыҙ аҡсаһына төҙөлдө.
Ветеран хәрәкәте активистары былтыр Өфөләге Хәрби дан һәм М.Ғафури музейында булдылар. Бы-йыл район ветерандар советы президиумы ағзалары, урындарҙағы ветерандар советтары рәйестәре Табын, Бурлы, Еҙем-Ҡаран, Сәйетбаба, Ҡаранйылға ауылдарындағы музейҙар һәм обелискылар менән таныштылар.
Ветерандарыбыҙ "Яратам һине, тормош!” конкурсында ла әүҙем ҡатнаша. Улар араһында Сәйетбаба, Имәндәш ауылы ветерандары айы-рыуса уңышлы сығыш яһайҙар. Билдәле булыуынса, быйыл был конкурстың төбәк-ара этабы беҙҙең районда үтте. Ә сәйетбабалар һәм район мәҙәниәт йорто ветерандары Өфөлә үткән Гала-концертта ҡатнашты. Ҡауарҙы ауылы ветерандары шахмат турниры ойошторҙо. Ғөмүмән, районда оло йәштәгеләр өсөн әленән-әле төрлө саралар, конкурстар, акциялар ойошторолоп тора. Рәсәйҙең Ҡораллы көстәр ветерандары, "афғансы”лар ойошмаһы менән тығыҙ бәйләнештә эшләйбеҙ.
Ошонда айырыуса әүҙем эшләгән ветеран ойошмалары етәкселәрен айырып билдәләп үтке килә. Бына улар: Р.Ә.Насиров, З.В.Ишмырҙин, Ғ.Ш.Абдрахманов, М.Н.Сидорова, Й.С.Бәшәрова, К.Ф.Хәлитов, Б.Ш.Йомағолов, М.Я.Шаһиева, Г.С.Зайкина, С.Ғ.Түзбәков, Ә.И.Арыҫ-ланов, В.А.Суслов, Т.В.Калачигина, Э.С.Степанова һәм башҡалар.
Республиканың "Ветеран” баҫмаһы, район гәзиттәре менән тығыҙ бәйләнештә эшләйбеҙ. "Табын” һәм "Звезда” гәзиттәренең ветерандар, пенсионерҙар өсөн ташламалы подписка ойоштороуына бик шатбыҙ.
Оло быуын кешеләре ҡулдарынан килгәнсә йәмәғәт эштәрендә, үҙ
ауылдарына ҡағылышлы бурыстарҙы, проблемаларҙы хәл итеүҙә, йәштәргә патриотик тәрбиә биреүҙә әүҙем ҡатнаша. Әйткәндәй, беҙ районда "Юнармия” Бөтә Рәсәй йәштәр хәрби-патриотик хәрәкәтен үҫтереүгә лә булышлыҡ итәсәкбеҙ.
Шуныһы һөйөнөслө, ветерандарыбыҙ "беҙ ҡартайҙыҡ” тип ҡул ҡаушырып ултырмайҙар. Оло йәштә булыуҙарына ҡарамаҫтан, ра-йон тормошо уртаһында ҡайнайҙар, гөрләтеп баҡса үҫтерәләр, ҡош-ҡорт, мал-тыуар аҫрайҙар. Уларҙың тынғыһыҙлығына, уңғанлығына һоҡланмау мөмкин түгел.
Район ветерандар советы исеменән барыһын да Оло йәштәгеләр көнө, мәғариф ветерандарын яҡынлашып килгән байрамдары – Уҡытыусылар көнө менән ихлас ҡотлайым. Оҙон ғүмер, ныҡлы һаулыҡ, күтәренке кәйеф, ғаилә именлеге, муллыҡ һәм күңел тыныслығы, яҡындарығыҙҙың иғтибары һәм хөрмәте һеҙгә, хөрмәтле ветерандар!
Эльвира МӨЛӨКОВА,
район ветерандар
советы рәйесе.


description: Оло йәштәгеләр көнө беҙҙә лә һәр йылдағыса юғары ойошҡанлыҡ менән билдәләп үтелде. Уны ирле-ҡатынлы клуб хеҙмәткәрҙәре Рәзилә һәм Фәнзил Хәбибуллиндар еренә еткереп ойошторҙо. Оло кешеләрҙе

title: Хөрмәт күрһәттеләр

maintext:
Хөрмәт күрһәттеләр
Сегодня, 13:58 | ---
Был байрамда ҡатнашҡан Ҡауарҙы ауыл биләмәһе башлығы Р.Р.Әбелғужин: "Ауыл биләмәһенә ҡараған дүрт ауылдың да байрамында ҡатнаштым, һеҙҙекеләр барыһынан да уҙҙырҙы, беренселекте һеҙгә бирәм”, - тип белдерҙе.
Байрам ауылыбыҙ муллаһы Фәнил Басировтың ашҡа хөрмәт йөҙөнән уҡылған доғаһы менән тамамланды. Барыһы ла сараны ойоштороусыларға рәхмәт әйтеп, изге теләктәрен теләп таралышты.
Рәсүл БАСИРОВ.
Һабай ауылы.


description: Ауылыбыҙҙың үҙәк урамында һайлауҙарға саҡырыу ҡағыҙҙары таратып йөрөргә тура килде. Һайлаусылар менән һөйләшеп, төрлө уй-хистәр менән ҡайттым. Беренсеһе – һайлау йәшендәгеләрҙең күбеһе өлкән

title: Оло йәштә булһалар ҙа…

maintext:
Оло йәштә булһалар ҙа…
Сегодня, 16:44 | Йәмғиәт
Зөбәйҙә Йәнешеваның ҙур йортоноң баҡсаһы күҙ яуын алырлыҡ аллы-гөллө сәскәләре, тәҙрә төптәрендә йәйен-ҡышын сәскәгә төрөнөп ултырған гөлдәре менән һәр кемдең иғтибарын йәлеп итә. Инде 80-де тултырған Зөбәйҙә апай кесе улы Алик менән йәшәй. Оло йәштә булһа ла, һыйыр тота, емеш баҡсаһында ниндәй генә ниғмәттәр юҡ.
Икенсе йортта мине баҡсала эшләп йөрөүсе Роза апай Ғәбиҙуллина ҡаршы алды. Ихатаһы тулы мал-тыуар. Ул да бик өлкән йәштә. - Урамға ла бик сығып йөрөй алмайым, - ти ул. Тормош иптәше Рәшит ағай ҡаты сирләй икән. Байтаҡтан бирле уны ҡарай. Балалары ла ҡайтып, ярҙам итеп торалар.
Фәниә Кәлимуллинаның балыҡ таҙартып торған сағына тура килдем. Был тырыш, уңған апай бер-бер артлы ике яҡын кешеһен юғалта. Ире сирләп, улы 53 йәшендә йөрәк өйәнәгенән үлеп китте. Эргәлә генә төҙөлөп бөткән матур йорто улын хәтерләтеп тора. Өлкән йәштәге апайҙың күҙенән йәш бөртөктәре ирекһеҙҙән аға ла аға. Был ваҡытта кешене йыуатыр өсөн һүҙҙәр табыуы ла ҡыйын. "Һаман һыйыр аҫрайым, һатырға тура килер инде”, - тип көрһөнөп ҡуя Фәниә апай.
Юлымды дауам итәм. Фәнис Мәҡсүтовтарҙың ихатаһына кереү менән виноград аллеяһы ҡаршы ала. Виноград менән хәҙер кешене аптыратып булмай, үҙемдә лә үҫә, емеш бирә. Ә былар бөтөнләй икенсе: бешкән, оҙон тәлгәштәр, йәм-йәшел матур япраҡтар, ә емештәренең күплеге! Ишектән инеүгә үк, тәмле икмәк еҫе танауға килеп бәрелде. Хужабикә Фәнүзә апай яңы бешкән икмәктәрен өҫтәлгә теҙеп йөрөй. Плитала ҡайнатма бешә. Йортта ҡала шарттары булдырылған. "Кисә генә Усолканан ҡайттым әле, Ләйсән ҡыҙымдың игеҙәк балаларын ҡарарға булышам. Балалар янында йүгергәндә, бер ерең дә ауыртмай”, - ти ул. Хужалар менән һаубуллашып, һоҡланыу хисе менән сығып юлымды дауам иттем.
Алдағы йорт ауылдың биҙәге булып тора. Ике ҡатлы матур йортта өс быуын вәкилдәре татыу ғүмер итә. 86 йәшен тултырған Роза апай Сатлыҡова үҙенең кесе улы Шамил, килене Рәйфә, уларҙың ҡыҙҙары Әлфиә, Айгөл, кейәүҙәре менән йәшәй. Был ғаилә ауылыбыҙҙы республика күләмендә генә түгел, сит төбәктәргә лә танытты, сөнки улар дөйәғоштар фермаһы асып, бик күптәрҙе беҙҙең тарафтарға йәлеп итте. Улар ауылыбыҙҙа балалар, ололар өсөн байрам яһап ҡына торалар.
Ҡорбан ғәйетендә лә улар бик матур итеп табын әҙерләп, өлкәндәрҙе һөйөндөрҙөләр. Мәсеткә йыйылған ололар ҙур рәхмәттәр әйтеп, эштәренең уң булыуын, үҙҙәренең сәләмәт булыуҙарын теләнеләр. Роза апай үҙе Мәғариф алдынғыһы, 40 йылдан артыҡ ғүмерен мәктәпкә бағышлаған уҡытыусы.
Әнисә Ҡотлозаманова әле йәшерәк пенсионер. Ул да мине ихлас ҡаршыланы. Һәр ерҙә бөхтәлек, тәртип. Үҙе ҡыҙының өсөнсө сабыйына ойоҡбаш бәйләп ултыра. Яңы ғына кесе улына туй яһағандар. Бик тырыш, уңған хужабикә янынан ҙур ҡәнәғәтлек менән сығып киттем.
Рәмзиә Мәҡсүтованы электр тирмәнендә бойҙай тарттырырға йөрөгән ерендә осраттым. Улар ҙа күпләп мал аҫрай. "Ял көндәрендә Уҫман яғына бәшмәккә барҙыҡ. 4 биҙрә алып ҡайттыҡ”, - тине ул.
"Һай тынғыһыҙҙар ҙа инде беҙҙең пенсионерҙар!” – тип шатланып ҡуйҙым.
Рәйсә һәм Рәшит Йәркәевтар йорттарының төҙөклөгө, ихаталарының ныҡлығы, үҙҙәренең уңғанлығы менән ауылда электән билдәле. Рәшит ағай күп йылдар бригадир, һарыҡ фермаһында мөдир булып эшләһә, Рәйсә апай мәктәп уҡыусыларын тәмле аштар менән һыйланы. Улар ҙа баҡса тултырып йәшелсә-емеш үҫтерәләр, умарта тоталар, балаларына, ейәндәренә ярҙам итәләр. Ауылда абруйлы ғаиләнән һаналалар.
Был исемлекте оҙаҡ дауам итергә булыр ине. Бындай ғаиләләр бик күп беҙҙә. Ауылыбыҙ халҡының уңғанлығы, тырышлығы, етеш тормошо, заман ауырлыҡтарына бирешмәйенсә, юҡлыҡҡа зарланмайынса йәшәргә тырышыуына һоҡланып бөтөрлөк түгел.
Рәмилә апай Вәлишина ихатаһына ла тулҡынланыу хисе менән аяҡ баҫам. Уның ишек алдында бәләкәй генә иҫке йорт ултыра. Илебеҙгә Дан орденының тулы кавалеры Х.Х.Яркаловты биргән, үҫтергән йорт ул. Хужабикә уны матур итеп аҡлап ҡуйған, тәртиптә тота. Өй бөтөнләй юҡҡа сыҡҡансы берәй табличка булһа ла эленеп ҡуйылһа, бигерәк һәйбәт булыр ине лә бит. Үҙ тарихыбыҙға иғтибар етмәй шул.
Ҡартлыҡ ул бик тиҙ генә килеп етә торған ваҡыт, һиҙмәй ҙә ҡалаһың. Өлкән йәшкә етеү – үҙе бәхет. Уның да үҙенең матурлығы, яҡшы яҡтары бар. Һәммәгеҙгә лә ошо ҡартлыҡ көндәренә ҡәҙәр килеп етеүегеҙҙе теләп ҡалам. Хөкүмәт өлкәндәр көнөн иғлан итеп тә дөрөҫ эшләгән. Бөтә оло кешеләрҙе байрамдары менән ҡотлайым. Сәләмәт булһындар, әүҙем йәшәү рәүеше алып барһындар, балалар тәрбиәһе, ейәндәр бәхете тойоп йәшәһендәр, бәхетле оҙон ғүмер кисерһендәр.
Зилә СӘЙЕТБАТТАЛОВА.
Игенйылға ауылы.


description: Ҡәҙерле дуҫтар! 13 – 23 октябрь арауығында Рәсәй почтаһы матбуғатҡа яҙылыу ун көнлөгө уҙғара. Был осорҙа “Башҡортостан ҡыҙы” журналына П2719 индексы буйынса арзаныраҡ хаҡҡа – бер айға 89 һум 14

title: матбуғатҡа яҙылыу ун көнлөгө


description: 1 октябрҙән 31 декабргә тиклем урындағы үҙидара органдары эшмәкәрлегенең һөҙөмтәлелеген баһалау өсөн халыҡтан һорау алыу үткәрелә Башҡортостан Республикаһы Башлығының 2016 йылдың 4 апрелендә ҡабул


description: Баймаҡ районы Бөрйән-Йылға ауылында буй еткергән ҡыҙ мәктәп йылдарында уҡ ижади һәләтен аса. Башҡорт дәүләт университетының «Шоңҡар» түңәрәгендә үҙе кеүек ҡәләм тибрәтеүселәр менән аралашып, бер

title: "Наҙ ҙа, яҙ ҙа, ҡуҙ ҙа, ут та беҙ!.."


description: Мәртәбәле яҙыусыларыбыҙҙың береһе, Башҡортостан Республикаһының атҡаҙанған мәҙәниәт хеҙмәткәре, Ҡыйғы районы Абзай ауылы ҡыҙы Нажиә ИГЕҘЙӘНОВА етенсе тиҫтәһен артмаҡланы. Нажиә ханымдың сатира һәм

title: Киткәндәр кире ҡайта


description: Был донъяла тормошҡа ҡарашы, уй-хистәре, маҡсаттары, хыялдары, күңеле бер-береһенекенә тулыһынса тап килгән ике кешене осратыу мөмкин түгел, сөнки һәр кем үҙенсә, йәғни ҡабатланмаҫ. Төрлө кеше бар:

title: Хыялдар алдамаһын!


description: Журналыбыҙҙың яңы һаны “Юлдар саҡыра” рубрикаһы менән асыла. Баш мөхәррир Гөлназ Ҡотоеваның Силәбе өлкәһенән яҙмаһы “Берҙәмлектә – көсөбөҙ!” тип атала. “Силәбелә йәшәүсе милләттәштәребеҙҙең

title: “Башҡортостан ҡыҙы” журналының октябрь һанына күҙәтеү


description: Уҡытыусы... Был һүҙ беҙҙе иң бәхетле осорға – бала сағыбыҙға алып ҡайта. Йылылыҡ, ихласлыҡ, илаһилыҡ бөркөлә унан. Һәр кем өсөн изге һүҙҙе ишеткәндә Башҡортостан Республикаһының мәғариф алдынғыһы

title: Белем нурын сәсә уҡытыусы


description: Тарих майҙаны йыл һайын ере һөрөлөп, тупрағына икенсе үҫентеләр ултыртылған баҡсаны хәтерләтә. Яңы хужалар үҙҙәренсә әйләндерһә лә, алда үҫкән үлән тамырҙарын тулыһынса ҡорота алмай. Халыҡ хәтере

title: Башкортостан кызы


description: Редакцияға хоҡуҡи кәңәш һорап килеүселәрҙең мөрәжәғәттәре тормоштоң төрлө осраҡтарына ҡағыла. Даими кәңәшсебеҙ – танылған адвокат, Рәсәй Федераль адвокаттар палатаһы эксперты, Башҡортостан

title: "Аңлатып бирһәгеҙсе…"


description: В гепатиты тән тиреһен, күҙ алмаһын һары төҫкә әйләндергәнгә күрә, уны һары сире тип тә атайҙар. Бауырҙы эштән сығарыусы был ауырыуҙы тышҡы мөхиткә бирешмәгән вирус тарата. Ул 60 градус эҫелектә 10

title: Һары сиренә тарыма


description: “Башҡортостан ҡыҙы” журналына яҙылыусылар араһында аҙна һайын бүләктәр уйнатыуҙы башлайбыҙ. Был конкурста ҡатнашыу өсөн 2017 йылдың I ярты йыллығына “Башҡортостан ҡыҙы”на яҙылып, квитанция

title: ҺЕҘҘӘН - ЯҘЫЛЫУ, БЕҘҘӘН - БҮЛӘК!


description: Алма – беҙҙең яҡтарҙа иң таралған емеш. Башҡортостанда ғына ла уның әллә нисәмә төрө үҫә. Ифрат файҙалы емештән нимә генә әҙерләмәйҙәр! Алма менән өйрәк ите 5 алма, 600 г өйрәктең итле өлөшө, ярты

title: Алма таты -табындарҙа


description: Заман башҡа – заң башҡа, ти халыҡ аҡылы. Ысынлап, XX–XХI быуаттар йәмғиәт тормошона, шул йәһәттән ҡатын-ҡыҙҙың социаль роленә күп үҙгәрештәр индерҙе. Беҙҙең осорҙоң уңышлы гүзәл заты яҡшы әсә, наҙлы

title: Ябай, әммә һоҡландырғыс...


title: Ә беҙҙең ауылда... (28 октябрь)

maintext: Был аҙнала беҙ Миәкә, Көйөргәҙе, Ауырғазы райондарынан хәбәрҙәр ҡабул иттек. Дуҫтар, һеҙҙең дә әйтер һүҙҙәрегеҙ, ауыл тормошонан матур яңылыҡтарығыҙ, теләк-тәҡдимдәрегеҙ булһа, беҙҙең дежур телефонға шылтыратығыҙ – 8-965-923-20-00. Гәзитебеҙҙең электрон адресы: ye02@yandex.ru. “Бәйләнештә” селтәрендә – “Йәшлек” гәзите” төркөмө.Фәүзиә БАРШЫУАТОВА, Миәкә районының Ҡырғыҙ-Миәкә ауылы:– Миәкә ерендә мәртәбәле оло байрам үтте. «Рәсәй 1 – Башҡортостан» телеканалы республика ауылдары араһында үткән «Алтын бишек» бәйгеһенең йомғаҡлау өлөшөн Миәкәлә уҙғарҙы. Телеконкурста 11468 смс-тауыш йыйып, Миәкә районының Сафар ауылы беренсе урынға лайыҡ булды. Мәртәбәле бәйгелә еңеп сығыу һәр район кешеһенә оло шатлыҡ. Сарала яратҡан телеканал хеҙмәткәрҙәре, район хакимиәте, райондаштарыбыҙ, ҡунаҡтарыбыҙ ҡатнашты. Дәүләкән районының икенсе урынды яулаған Иҫке Яппар, Баймаҡ районының өсөнсө урынға сыҡҡан Мерәҫ ауылы һәм Мәләүез районының айырым приз менән бүләкләнгән Йомаҡ ауылы вәкилдәре лә тантанаға йәм өҫтәне. Республикабыҙҙың төп халҡы ауылда йәшәй, ауылдарыбыҙ төҙөк, матур, эшсән халҡы менән йәмғиәтебеҙҙе күтәрә. «Алтын бишек» телебәйгеһе лә уларҙың йәшәйешенә, күтәрелешенә яңы һулыш өрөр. Был конкурс ауылдаштарҙы бер-береһенә яҡынайтыусы, берләштереүсе сара булды.Раил АРАПТАНОВ, Көйөргәҙе районы:– Заман ығы-зығыһы ауыл көнкүрешен пыран-заран килтергән, хатта шишмәләрҙе тәрбиәләүгә лә иғтибарҙы кәметкән заманда Өфөлә йәшәүсе яҡташыбыҙ, Таймаҫ ауылы кешеһе Әмир Солтангәрәев башланғысы менән ата-бабаларыбыҙ йөҙәрләгән йылдар буйы киләсәк быуынға тип ҡурсалап килгән Шалтыран шишмәләрен заманса тәртипкә килтереү башланды. Алдан һөйләшеп ҡуйыуынса, уның тимер-бетон ҡулсалар алып ҡайтыуын Таймаҫ ауылы егеттәре үҙҙәренең шәхси техникаһы менән көтөп алып, тәғәйенләнгән урындарға бушатты. Ауыл хакимиәте башлығы Ильяс Юлдыбаев, полицияның участка инспекторҙары Фәнил Усманов, Илдар Юлдыбаев һәм Фәнил Солтангәрәев был изге эшкә ең һыҙғанып тотондо һәм шишмәләрҙең сығанаҡтарын ике көндә таҙартып та ҡуйҙылар.Ҡулсаларҙы бушатыу, уларҙы тәғәйенләнгән урынына ултыртыу, ҡырсынташ тейәү, килтереүҙе техника хужалары – Илшат Бикмөхәмәтов, Мөнир Мәһәҙиев, Фуат Ырыҫҡолов үҙ өҫтөнә алды.Таймаҫ һыуының халыҡ-ара дегустация конкурстарында призлы урындарға лайыҡ икәнен дә әйтеп китеү урынлы булыр. Тирә-яҡта дан тотҡан изге Шалтыран шишмәләрен тергеҙеү киләһе йылда ла дауам ителер, тип белдерҙе яҡташыбыҙ Әмир Миһран улы. Әйткәндәй, «Таймаҫ. Уның үткәне һәм бөгөнгөһө» тигән ҙур күләмле тарихи китаптың да авторы ул.Вазифа ҒӘЛИУЛЛИНА, Ауырғазы районының Үтәймулла ауылы:– Ауылыбыҙҙа ҡайһы бер юлдар соҡорланып, боҙолоп, бихисап уңайһыҙлыҡ тыуҙыра. Ошо көндәрҙә ауылдаштарыбыҙ Айнур Ғәлиуллин менән Фәнүр Ибраһимов, үҙ көстәре менән Үтәймулланың бер нисә урамын төҙөкләндереүгә ҙур көс һалды. Был ир-егеттәр бер кемдән ярҙам һорамай, үҙ техникаһы һәм ҡырсын ташы менән юлдарҙы тигеҙләп, оло изге эш башҡарҙы. Барлыҡ ауыл халҡы исеменән Айнур менән Фәнүргә оло рәхмәтемде еткерәм һәм уларға киләсәктә сәләмәтлек, уңыштар теләйем.


description: Рәсәй етәкселәренең башын ҡатырған бер проблема бар. Уны хәл итеп ҡарамағанын табыуы мөмкин түгелдер. Һүҙ араҡыға хаҡ тураһында бара. Бер яҡтан, уның кимәленән араҡы һатыуҙан килгән аҡса ҡаҙна өсөн

title: Тырмаға баҫа-баҫа ялҡытты


title: Һижри иҫәп буйынса бөгөн яңы 1438 йыл башланды

maintext: Мөхәррәм айы. Диндә йыл хисабы тап ошо айҙан баш ала, һижри йыл менән иҫәпләгәндә, 1438 йылға аяҡ баҫтыҡ. Исламдағы 4 изге айҙың - Рәжәб, Шәғбан, Рамаҙан һәм Мөхәррәм - береһе ул. Был - тыйылыу айы. Кешеләр был осорҙа бер-береһен һүҙ менән дә, ғәмәле менән дә рәнйетмәҫкә тейеш. Был бик ҙур гонаһ һанала. Бер-беребеҙгә Аллаһтан сабырлыҡ һорайыҡ, сабырлыҡ күрһәтәйек. Ай башының ике көнөндә һәр кем ураҙа тотһа, бер ай ураҙа тотмаҡ сауабы бирелә. «Рамаҙан ураҙаһынан һуң ураҙаларҙың артығырағы Мөхәррәм айында ураҙа тотмаҡтыр», - тиелә Хәҙис Шәрифтә.Аллаһы Тәғәлә илебеҙгә тыныслыҡ, ғаиләләребеҙгә татыулыҡ, милләт-ара күркәм мөғәмәлә насип итһен!


description: «Аллаһүммә инни әсъәлүкә үә әтәүәжжәһү иләйкә бинәбиййикә Мүхәммәдин нәбиййир-рахмәти фи хәжәти һәҙиһи литүкҙа ли фәшәффиғһү фийә». «Аллаһүммә инни әсъәлүкә үә әтәүәжжәһү иләйкә бинәбиййикә

title: Мөжәүир хәҙрәттең теләк ҡабул булһын өсөн доғаһы. Ярҙам итә, ышан һәм уҡы, уҡып тик йөрө!


description: «Аҙна һайын – бүләк!» конкурсына «Йәшлек»кә яҙылыу тураһындағы квитанцияларын ебәргән уҡыусыларыбыҙ араһында ойошторолған бәйгене башланыҡ. Был аҙналағы еңеүсебеҙ – Бөрйән районының Әбделмәмбәт

title: Сәғәтебеҙ "Йәшлек"те хәтерләтеп торһон!


description: йәки Ике бейеүсе нисек ҡауышҡан? Кешеләр үҙенең буласаҡ тормош юлдашын төрлөсә осрата: кемдер интернетта, кемдер автобуста осраша, кемделер махсус таныштыралар. Ә бына бейеүсе Әнфәр НУРМӨХӘМӘТОВ

title: Ғашиҡ итә “Байыҡ” ҡыҙҙары


description: “Осҡон” башҡорт видеоһы конкурсы дауам итә Башҡорт видеоһы конкурсы икенсе тапҡыр ойошторола. Рәсәйҙәге Кино йылына арналған сараның маҡсаты – башҡорт кинематографияһын күтәреү, мәҙәни ҡиммәттәрҙе

title: Милли кино төшөрөп, үҙеңде таныт!


description: Ҡыҙ башҡорт эстрадаһына утлы йәшендәй килеп инде лә, дәртле лә, бер аҙ һағышлы ла йырҙары менән йәштәрҙең яратҡан кумирына әйләнде. “Һинең хаҡта”, “Тылсымлы һөйөү”, “Һағыштарҙан арала” йырҙары

title: Банк белгесе, йырсы, гимнаст, сибәр ҡыҙ йәки Милена Зарипованың ниндәй һөнәрҙәре бар?


description: Ейәнсура районының Иҫәнғол ауылында тыуып үҫтем. Миңә 23 йәш, Ырымбур өлкәһенең Медногорск ҡалаһында медицина колледжында белем алам. Йыш ҡына төрлө концерт-байрамдарға йөрөйөм, кешеләр менән

title: Карина ҠӘНӘФИНА: “Киләсәктә йәмғиәткә файҙалы булырға теләйем”


description: Башҡортостандың халыҡ яҙыусыһы Зәйнәб Биишеваның иҫтәлегенә бағышланған һәйкәл һәм сквер асылды. Ул Өфө һөнәрҙәр һәм сервис колледжы менән әҙибәнең исемен йөрөткән Китап нәшриәте эргәһендә

title: Зәйнәб Биишеваға арналған һәйкәл һәм сквер асылды!


description: Был бәлеште мин Бүздәк районында йәшәгән апайымдан бешергә өйрәндем. Ҡамырын әҙерләү мәшәҡәтле кеүек, әммә ныҡ тәмле була. Ярты литр йылымыс һөткә 2-3 аш ҡалағы сөпрә (ҡабартҡы), 3 аш ҡалағы шәкәр

title: Кәбеҫтә бәлеше


description: Әлиә Шакирова беҙҙең барыбыҙға ла мөрәжәғәт итә: Хөрмәтле милләттәштәр, зинһар өсөн, беҙгә ярҙам итегеҙ! Рафаэль исемле шаян улыбыҙҙың ошо матур донъяларҙа башҡа балалар кеүек уйнап - көлөп, йүгереп

title: Рафаэль Шакиров исемле баланы дауалар өсөн ярҙам кәрәк!


description: Ошо көндәрҙә Зәйнәб Биишева исемендәге Китап нәшриәте республикабыҙ журналистарының иң юғары наградаһы - Шәһит Хоҙайбирҙин исемендәге премия лауреаттары тураһында китап сығарҙы. Тиражы 200 дана

title: Шәһит Хоҙайбирҙин исемендәге премия лауреаттары тураһында китап сыҡты


description: Ҡарамалы-Ғөбәй ауылында йәшәүсе Данил Шәрәфетдинов исемле ағай водитель булып эшләй. Ул ошо көндәрҙә белгестәр менән кабель линияларын тикшерергә урманға барған. Тегеләрҙең эшләп бөтөүен көткән

title: Туймазы районында йәшәгән ир ғәләмәт ҙур һаңғырау бәшмәктәр тапҡан


description: Нурия Сөләймәнова ижад иткән бер генә ҡул эше лә ҡабатланмай “Ул шәп кеше, ул шундай ябай”, – тип әйтергә ярата беҙҙең йәмғиәт. Ә мин ябай түгел, үҙенең мәртәбәһен белгән, нәзәкәтле, ҡулынан да,

title: Был ҡулдарҙа ҡот бар

maintext: Нурия Сөләймәнова ижад иткән бер генә ҡул эше лә ҡабатланмай“Ул шәп кеше, ул шундай ябай”, – тип әйтергә ярата беҙҙең йәмғиәт. Ә мин ябай түгел, үҙенең мәртәбәһен белгән, нәзәкәтле, ҡулынан да, теленән дә килгән бик шәп кеше менән таныштым. Осраҡлы булды был танышыу, һалҡынса һауанан сирҡанып ҡына юлда йөрөп ятҡанда, ҡотло йорто, тәмле аштары, йор теле менән беҙҙе йылылыҡҡа сорнап алды. Мәсетле районының Яңы Яуыш ауылында гөрләтеп йәшәүсе Нурия Сөләймәнова тураһында барасаҡ һүҙ. Йортона килеп инеү менән, фотоаппарат тотоп, үҙен шалт-шолт фотоға төшөргө, һорауҙар менән күмге килде – һәр ерҙә бөхтәлек, зауыҡ һәм йылылыҡ бөркөлөп тора.Ул әле хаҡлы ялда, хеҙмәт ветераны. Эшләгән ваҡытында ла тырышлығы, уңғанлығы менән айырылып торған Нурия Сөләймәноваға “Башҡорт АССР-ның атҡаҙанған сауҙа хеҙмәткәре” тигән почетлы исем бирелгән. Шулай уҡ “Совет ҡулланыусылар кооперацияһы отличнигы” тигән наградаһы һәм башҡа бик күп Маҡтау ҡағыҙы бар – быларын ҡул эштәрен ентекле ҡарап йөрөгәндә күреп ҡалдым. Хаҡлы ялға сыҡҡансы сауҙала эшләгән икән, 30 йыллыҡ хеҙмәт стажы бар! Ошо тармаҡта эшләү өсөн махсус уҡыу йорто тамамлап, эшенә мөкиббән китеп, үҙе шаярыуынса, кейәүгә лә һуңлап ҡына (22 йәштә) сыҡҡан. Сауҙала үҙенең тыуған районында ла, республиканың башҡа урындарында ла эшләгән. Элекке һатыусылар белә инде: ауыр тоҡтар күтәреү, етешһеҙлектән йонсоған һатып алыусылар менән аралашыу һәм башҡа бик күп үҙенсәлек – барыһы ла гүзәл заттан булған һатыусылар иңенә төшкән. Быларҙың бөтәһе лә хаҡлы ялға сыҡҡан ҡатындарҙың һаулығында ла сағыла.Нурия Сөләймәнованың йортона килеп инеү менән иң тәүҙә күҙгә салынғаны – иҫ киткес матур таҫтамалдар. Бик ауыр, сетерекле, ваҡ эш икән ул таҫтамал ситендәге селтәрҙәрҙе бәйләү, һүрәттәрен сигеү. Башҡа эшеңде ташлап тиерлек ултырһаң да, бер таҫтамалды еренә еткереп эшләү өсөн аҙна ғына түгел, айҙар үтеп китә. Йәшләй генә сауҙа эшенә тотонған, шул тармаҡтан китмәгән апай ҡайҙан өйрәнә алды икән был эшкә, тип аптырамаҫ ереңдән аптырарһың. Бында бит бер төрлө генә ҡул эштәре түгел, төрлө йүнәлеш тураһында һүҙ бара. Кейем-һалым да бәйләгән, селтәр ҙә үргән, ашъяулыҡ та сиккән...– Бәйләргә, сигергә бер кем дә өйрәтмәне, үҙем дә һорашманым шикелле. Бала сағымдан бер картина йөрәгемә һеңеп ҡалған: Римма апайым мейескә һөйәлеп тора ла, ниндәй ҙә булһа ҡул эше менән булыша торғайны. Мин, ваҡыт булғанда, уны иғтибарлап ҡарап йөрөйөм, ситтән генә күҙәтәм. Ауылда үҫтек бит, атай йүнсел кеше булғас, аслыҡ-яланғаслыҡтан интектек тип әйтеп булмай, ләкин эш барыбер күп ине. Энә тоторға шулай, кешене ҡарап тороп ҡына өйрәндем, тип әйтергә лә булалыр. Әсәйем мәрхүмәнең ҡулы оҫта булған, бешергән аштары ла ғүмергә оноторлоҡ түгел. Атай-әсәйгә рәхмәтле була алыуым менән бәхетлемен, үҙҙәре лә тик торманы, беҙҙе лә эшкә өйрәтте. Әле лә күреп торам: бөтә туғандарымдың да ҡулы оҫта, һәр беребеҙ эшкә барымлы. Атай-әсәйҙең эшкә өйрәтә, хеҙмәт хаҡын аңлата белеүенән килә инде был. Туған хаҡын да беләбеҙ: тормошта төрлө хәл булып китә, ауылда йәшәгәс ни, әле бер йомош сыға, әле бер мәшәҡәт тыуа, туғандарҙың ярҙамынан башҡа бер нисек тә булмай.Һеҙ беҙҙе Нурия апай менән сәғәттәр буйы гәп һатып ултырған кеүек күҙ алдына килтерерһегеҙ, моғайын. Юҡ шул, ул тик кенә ултыра алмай: мин тегеләй-былай иткән арала, бер тәпешкәне бәйләп бөтөп, уға үҙенсәлек өҫтәйем тип, сәйләндәр теҙҙе. Икенсе тәпешкәгә тотондо. Ваҡыт булғанда свитер кеүек кәрәкле нәмәләр бәйләгән ул, ә инде хәҙер башлыса күңел, матурлыҡ өсөн ҡул эштәре менән булыша. Нағышлап, күңеле ҡушҡан эштәргә генә тотонғас, һөҙөмтәләр тағы ла яҡшыраҡ. “Бер ваҡытта ла эштәремде ҡабатламайым. Минең эштәр башҡаларҙыҡынан айырылып торһон, кешеләр ҡарап, нәзәкәтлекте күрһен, тип тә уйлайым”, – ти Нурия Сөләймәнова. Их, оҫтаның үҙ ҡағиҙәләре шул, ә мин, аңламай, ул тәпешкәләргә нишләп сәйлән теҙәлер, ваҡыт үткәреп, тип уйлап ултырам бит әле.Ниндәй матур йорт гөл-сәскәһеҙ булһын инде! Гөл үҫтерергә лә ярата Нурия апай. Бигерәк тә миләүшәләргә битараф түгел, миңә ҡалһа, ысынлап та, тап миләүшәләр нәзәкәтле шул, улар ҙур йортҡа ла, бәләкәйенә лә, офисҡа ла зауыҡ бирә алырлыҡ камил. Яңы танышыма ла шул тиклем тап килеп торалар, булмышын тағы ла нығыраҡ асалар. Ҡул эштәре менән гөлдәр матур бер гөлләмә булып үрелгән был йортта. Ауылдаштары, райондаштары ла оҫта ҡуллы ҡатынды яҡшы таный, районда һәм башҡа урындарҙа ойошторолған фәһемле сараларҙың береһе генә лә Нурия Сөләймәнованың күҙ нуры һеңгән ҡул эштәренән башҡа үтмәй. Һабантуйҙар, мәктәптәге, балалар баҡсаһындағы, мәҙәниәт йортондағы саралар – барыһында ла өлөшө бар. Ауылдаштары килеп, кис ултырып та ташлай был йортта, ҡыҫҡаһы, бында тормош гөрләй.Уңған кеше йортонда ғына ултырып сыҙамайҙыр инде, Нурия апай ҙа ҡош-ҡорт аҫрай, баҡса үҫтерә, йорт-ҡаралтыһы ла тап-таҙа, бөтөн һәм матур. Берҙән-бер генә ҡыҙы Зөлфиә, алыҫ ҡына райондарҙың береһендә йәшәһә лә, әсәһендә – йыш ҡунаҡ. Ә инде ейән-ейәнсәрҙәре, каникул еттеме, өләсәйгә тәмле ҡоймаҡҡа, йылы ҡосаҡҡа атлыға.Асыҡ күңелле шул апайыбыҙ, өйөнә килеп инеп, кәңәш һораған, ҡул эштәрен өйрәтеүҙе үтенгән бер генә кешене лә бороп сығармай. Бына миңә лә оҙаҡ ҡына төрлө һорау биреп, һорашып ултырғайны, сығып китер алдынан доға тотторҙо, нисектер шундуҡ күңелдә әллә ниндәй, аңлап та етмәҫлек бер ышаныс барлыҡҡа килде. Был нимә тураһында һөйләй һуң? Миңә ҡалһа, сер ябай ғына: Нурия апай кешеләрҙе ярата. Аралашҡан һәр кеше өсөн күңелендә айырым урын таба ул, һәр кемдең матур яғын, ыңғай холоҡ-фиғелен күрә белә, аңлай, тыңлай. Был үҙе бер талант инде – кешеләрҙе ярата белеү. Айырыуса бөгөнгө, күрше күршене генә түгел, туған туғанды белмәгән заманда. Ә ул рәхмәтле була белә, район үҙәгенә ултыртып алып барған водитель Илшат, урындағы фельдшер Әнфисә, социаль хеҙмәткәр Гөлнур, ағайҙары, башҡа туғандары, хатта күрше Мәрүәр – барыһы ла Нурия Сөләймәнованың күңелендә урын тапҡан, рәхмәткә ҡойоноп ултыралар.Ә хәҙер тә-ә-әмле генә темаға яҙып алайыҡ – беҙҙең Нурия апай бәлештең донъялағы иң тәмлеһен бешерә! Үҙенең дә иң яратҡан аҙығы тап бәлеш икән. Уңдырып, еренә еткереп, ҡамырын да, эслеген дә йылдар буйы камиллаштырып, күңелен биреп әҙерләй. Ә ҡоймағы һуң, ҡоймағы! Ашап ҡараныҡ бит, мин дә беләм, шәп инде, шәп!– Бешеренергә яратам, был – минең хобби. Аҙыҡ тәмле генә түгел, күрер күҙгә күркәм дә булһын, тип тырышам. Бәлештәрҙе, башҡа ҡамыр аҙыҡтарын биҙәмәйенсә ҡалмайым, Аллаға шөкөр, аслыҡ заманы түгел, ашар аҙығыбыҙҙы матур итеп әҙерләргә бөтә мөмкинлек тә бар. Бәшмәк тоҙлау, салаттар эшләү ҙә ситтә ҡалмай, үҙем ашайыммы-юҡмы, әммә барыһын да әҙерләп, банкаларҙы теҙеп ҡуям. Туған-тыумаса араһында төрлө ҡунаҡ табыны ойошторолһа, аҙыҡ әҙерләргә саҡырып алалар. Минең өсөн бер ҡыйынлығы ла юҡ, бөтә күңелемде һалам, бәлки, шуғалыр ҙа бешергәнемде кешеләр яратып ашай. Ҡамыр менән булышырға, аш-һыу тирәһендә өйрөлөргә яратмаған ҡатын-ҡыҙҙы бөтөнләй аңламайым. Ижад бит ул, ҡатын-ҡыҙ үҙен аса торған иң ҡулай урын. Ҡатын-ҡыҙҙың үҙ-ара әңгәмәләшеп, кәңәшләшеп, йор һүҙҙәр менән шаярышып бергә йыйылып кис ултырыуы – үҙе бер ҡыҙыҡ, үҙе бер ғүмер. Төрлө кеше бар бит арабыҙҙа, миңә ҡалһа, урам буйлап ғәйбәт һатҡансы, кешеләр хаҡында хәбәр туплағансы, ҡулыңа энә-еп тотоп, һәүетемсә генә әңгәмәләшеп ултырыу күпкә файҙалы. Шунан, рәхәтләнеп ултырып, үҙебеҙ бешергән тәмле-татлы менән бер самауырҙы йығаһың – шул булмаймы ни йөрәгендә дәрте ташып торған, ҡулында көс һаҡланған ололарҙың бәхетле ҡартлығы? Беҙ бит башҡорт ҡатындары, ауыл ҡатындары – тормош тотҡаһы!Тилбер ҡуллы апайыбыҙ һулаҡай бит әле, етмәһә. Ә ул йән өргән салфеткаларҙың, таҫтамалдарҙың, ойоҡбаштарҙың иге-сиге юҡ. Төрлө еп өсөн айырым бер шкаф һатып алған хатта, уныһын асһаң – хайран ҡалырлыҡ, ниндәйе генә юҡ! Үҙе: “Ярты пенсиямды шул еп-фәлән алып бөтөрәм инде, ҡыҙый!” – тип рәхәтләнеп көлөп тә ала. Шулайҙыр шул, ҡул эштәре һәр ерҙә бында, бәйләнгән уйынсыҡтарға тиклем бар. Шул арала бөтә сарала ҡатнашырға, гәзит-журнал уҡып, телевизор ҡарап, унда күргәндәренә баһа бирергә, фекерен еткерергә лә өлгөрә. Сканвордтар сисергә лә ярата. Беҙгә лә бер-ике кәңәшен, иҫкәртмәһен еткерҙе – уңайын тапты.Нисек өлгөрә икән, тиһегеҙме? Әллә ниндәй серҙәр асылыр тип көтәһегеҙме? Юҡ шул сер. Хәҡиҡәт ябай ғына: яҡын күреп “апайыбыҙ” тип яҙған Нурия Сөләймәнова йәшәргә ярата, кешеләрҙе ярата һәм үҙен дә онотмай. Шул ғына.Лилиә СИРАЕВА.Тимур ИШКИНИН фотолары.


description: Мыраубикәм бәпес тапҡан Берәү түгел, өсәүҙе. Һеҙҙекеләр бәпесләйме, Бәпесләһә, нисәүҙе? Өшөп-туңып ҡуймаһындар, Төрөп ҡуйҙым юрғанға. Хәстәрләйем кескәйҙәрҙе, Үҙем әсәй булғанға. Шапкалар ҙа бәйләп

title: Мыраубикәм бәпес тапҡан


description: Уларға, иренең “һулға” йөрөүенә шикләнеп, күберәк ҡатын-ҡыҙ мөрәжәғәт итә Баш ҡаланың Юғары суды бинаһы алдынан үтеп барһам, берәү исемемде өндәшкәнгә һиҫкәнеп киттем. – Сәләм! – О! Һаумы! Ниндәй

title: Ауыл детективы тыңлай, кәңәш бирә, ярҙам итә

maintext: Уларға, иренең “һулға” йөрөүенә шикләнеп, күберәк ҡатын-ҡыҙ мөрәжәғәт итәБаш ҡаланың Юғары суды бинаһы алдынан үтеп барһам, берәү исемемде өндәшкәнгә һиҫкәнеп киттем.– Сәләм!– О! Һаумы! Ниндәй елдәр ташланы баш ҡалаға? – тинем дә, көлөп ебәрҙем. – Һинеке кеүек тынғыһыҙ хеҙмәт кешеләренең был тирәлә уралыуына аптырайһы түгел инде, эш буйынсамы?– Эйе, эш буйынса. Тик минең хеҙмәт башҡа хәҙер, һуңғы ике йылда дәүләткә түгел, үҙ-үҙемә тир түгәм. Бына сираттағы клиенткам, ире менән судлаша торғас, Верховныйға тиклем килеп етте.Ҡасандыр район полицияһының енәйәти эҙләү бүлегендә эшләгән танышыма аптырап ҡараным:– Клиенткам? Һин кем һуң хәҙер?– Мин шәхси детектив, белгең килһә. Полициянан киттем, дөрөҫөрәге, пенсияға. “Чеченский”ҙарым апаруҡ ине. “Ҡыҙыу нөктә”ләрҙә бер көн өсәүгә һаналды бит. Уларҙы стажға ҡушҡас, тыныс күңел, үтәлгән бурыс тойғоһо менән хаҡлы ялға китеү мөмкинлеге тыуҙы.– Бына һиңә мә! Ҡайһылай ҡыҙыҡ! Ҡайҙа тораһың һуң?– Шунда уҡ, район үҙәгендә.– Хи-хи, тимәк, һин – ауыл детективы? – “Деревенский детектив” комедияһын күҙ алдына килтереп, түҙмәй, көлөргә тотондом. – Мин белгән иң ғәҙел һәм уҫал оперға ни булған?– Ана шул ғәҙеллегем арҡаһында аяҡ салыусыларҙың иҫәбе-һаны булманы шул. Бур түрә-ҡараның, мәңге туймаҫ чиновниктарҙың, погонлы әүермәндәрҙең оятһыҙлығынан, баҫымынан арыным, бирештем тиһәң дә була.Ҡаршылағы скверҙың иң тыныс эскәмйәһен һайлап, элекке полицейский менән әңгәмәне дауам иттек. Баҡһаң, ул детектив сериалдарындағы кеүек, заказдар ҡабул итеп, төрлө эҙләнеү алып бара икән.Шәхси детективтар хаҡында күпме роман уҡылды, кино ҡаралды! Һеҙҙең кеүек мин дә уларҙы тик ҙур ҡалаларҙа ғына була икән тип уйлай торғайным. Бына бит – алдымда ауыл ерендә йәшәүсе-эшләүсе ошо һөнәр кешеһе ултыра, ышаныуы ла ҡыйын.“Шунан, беҙҙең район үҙәгендә һеҙҙең хеҙмәткә һорау ҙурмы?” – тип ҡыҙыҡһынам.Танышым әйтеүенсә, ул етәкселек иткән детектив агентлығы төрлө йүнәлештә эш алып бара. Ойошмала, үҙенән тыш, ҡул аҫтында тағы өс хеҙмәткәр теркәлгән. Барыһы ла – элекке хоҡуҡ һаҡлау органдары хеҙмәткәрҙәре. Йәшерен күҙәтеү ойоштороуҙан тыш, бурыслыларҙы, алдаҡсыларҙы, хәбәрһеҙ юғалған кешеләрҙе эҙләйҙәр. Коммерциялы ихтыяждарҙы яҡлау буйынса (торлаҡ, милек, ер участкаларына хоҡуҡтарҙы тикшереү) документтарҙы алдан ҡарап сығалар. Килешеү төҙөүҙә күҙәтеүсе булараҡ та саҡыралар, адвокаттарға ярҙам, хатта ҡыуып алып кителгән машиналарҙы эҙләү һәм ҡайтарыу буйынса хеҙмәттәрҙе үтәйҙәр. Шулай ҙа иң популяр мөрәжәғәт ғаилә мөнәсәбәттәре буйынса, ирен йәки ҡатынын хыянатта ғәйепләүселәрҙән икән. Халыҡ араһында “Санта-Барбара” тип йөрөтөлгән әлеге район үҙәгендә һөйәркә тотоу, “һулға” йөрөү – бәғзеләр өсөн ғәҙәти эш. Ысынлап та, никах-ғаилә мөнәсәбәттәрен асыҡлау буйынса эш етерлек, күрәһең, тип көлөп ҡуйҙым.– Тап шулай, ир-атҡа ҡарағанда ҡатын-ҡыҙ йышыраҡ мөрәжәғәт итә, тормош иптәше артынан күҙәтеүҙе һорай. Ирҙәр күберәк хыянат итә, тип әйтмәйем, шулай ҙа күп осраҡта ҡатындарҙың шиге дөрөҫ булып сыға.Бына бөгөн судлашыусы парҙы алайыҡ, мәҫәлән. Ҡатыны беҙҙе яллағас, ирҙең артынан өс тәүлек күҙәттек. Беренсе көндә ҡатын ирҙең костюмына беҙ биргән микрофонды беркетеп ҡуйҙы. Ул төймә ҙурлығында, күптәр үҙҙәренең микрофон “тағып” йөрөгәнен һиҙмәй ҙә. Артабан “ҡойроҡ” булып тағылып, күрше ҡалаға киттек. Барып еткәс, беҙ күҙәткән ир, сәскәләр кибетенә инеп, гөлләмә тотоп сыҡты. Фотоаппарат ҡулда, иҫбатлау өсөн һәр аҙымын төшөрөп барабыҙ. Объекттың киләһе туҡталышы сауҙа үҙәге булды, парковкала туҡтап, кемделер көтә башланы. Күп тә үтмәне, ҡыҫҡа итәкле, бейек үксәле бер гүзәл зат машина эсенә инеп сумды. Тегеләр күңел асырға саунаға юл тотто. Ир төнгөлөккә өйөнә ҡайтманы, һөйәркәһендә ҡунырға ҡалды. Иртәнсәк биттәре алһыуланып, ҡояш кеүек балҡып етәкләшеп килеп сыҡҡан был икәү тураһында нимә уйларға була? Шулай итеп, теге ирҙең артынан ике тәүлек күҙәтеп йөрөнөк тә, фотоларҙан торған флешканы, шылтыратыуҙар исемлеген заказсыға тапшырҙыҡ. Йәл, ғаилә тарҡалды. Айырылышыу менән генә эш бөтмәгән, ирҙең хыянаты арҡаһында уртаҡ милек кенә түгел, уртаҡ бурыстар, кредиттар икегә бүленде. Район судынан Верховныйға тиклем барып еттеләр. Бөгөн ҡатын, адвокаты ауырып китеү сәбәпле, шылтыратып, минең килеүемде үтенде. Әле суд тамамланды, ниһайәт, ҡарар ҡатын файҙаһына сығарылды, – тине танышым, ҡәнәғәт йылмайып.– Хеҙмәтегеҙ ныҡ ҡиммәт торалыр ул?– Төрлөсә. Күҙәтеүгә килгәндә, тәүлегенә 5 мең һум алабыҙ. Алыҫ юлға сығыу талап ителһә, юл сығымдары айырым түләнә. Хәләлеңдең ситтәр менән сыуалыуына шикләнеп, борсолоп ултырғансы, күңел тыныслығы өсөн 5 мең һум күп түгел инде, – шымсы мут йылмайып ҡуйҙы. – Теләһәң, һиңә ташлама яһармын.– Кит, юҡты һөйләп ултырма бында. Мин иремә ышанам.– Шаяртам бит, шулай ҙа һиңә профессиональ кәңәш: тирә-йүндәгеләргә тулыһынса ышанып йәшәү алданыуҙан һаҡламай.– Мөхәббәт “өсмөйөш”тәре – мәңгелек тема, эшһеҙ ҡалмаясаҡһың, тимәк?– Йөрөмтәл ирҙәр артынан сабыуҙан бушамайһыңмы, тип әйтергә теләйһеңме? Әйтәм бит, төрлө йүнәлештә эшләйбеҙ. “Һә” тигәнсе берәйһе тураһында мәғлүмәт йыябыҙ, мәҫәлән. Бына яңыраҡ райондың бер чиновнигынан заказ алдыҡ. Ул улының йөрөгән ҡыҙын оҡшатмай, уның артынан күҙәтеүебеҙҙе һораны. Төҫө лә, буйы ла, белеме лә бар, ҡыҫҡаһы, бар яҡлап килгән ҡыҙҙы ни бары ата-әсәһе ябай булғаны өсөн оҡшатмағандар тип уйлаһам, яңылышҡанмын. Ҡыҙҙың бай ғаиләнән сыҡҡан егеттәр артынан “һунар” итеүе, бер юлы бер нисә егет менән осрашып йөрөүе асыҡланды. Мөхәббәттән иҫереп, күктең етенсе ҡатында йөрөгән чиновник улына беҙҙең фотолар, адрестар аяҙ көндө йәшен атҡан кеүек тәьҫир итте.Бөгөн аҡсалы кешеләр полицияға барып ғариза яҙыуға ҡарағанда детективҡа мөрәжәғәт итеүҙе хуп күрә. Полиция кеүек дәүләттең бюрократия машинаһы менән осрашҡансы, кемгәлер бер аҙ аҡса түләп, нервыңды һаҡлап ҡалаһың. Клиент, әлбиттә, кемгә мөрәжәғәт итергә үҙе хәл итә. Үткән йәйҙә бер ғаиләнең ҡиммәтле велосипедын урланылар. Полицияға мөрәжәғәт итеү менән, эҙләйбеҙ, тип кенә яуаплайҙар, ҡыҫҡаһы, файҙа юҡ. Был осраҡта мин бер тәүлек эсендә ярҙам иттем, велосипедты күрше ауылға алып барып, 1 литр спиртҡа алмаштырып та киткәндәр. Түләүле хеҙмәт, бигүк ҡиммәт тә түгел, ә һөҙөмтәлә клиент тынысланды, урлатҡан әйберен тапты, енәйәтсе асыҡланды, спирт һатыусы язаһын алды. Был енәйәтте полиция ла асыҡлар ине, ләкин – бер-ике айҙан. Ул ваҡытта велосипедтың эҙенә төшә алмаҫтар ине – спирт һатыусы уны ҡалаға улына оҙатырға йыйына ине. Улы, үҙ сиратында, ҡиммәтле тауарҙы һатып ебәрергә килешкән.Тиҙ арала хәл итеүҙе талап иткән проблемалар менән мөрәжәғәт итеүселәр байтаҡ. Мәҫәлән, быйыл бер төркөм алданған ҡатын енәйәтсене эҙләүҙе һорап мөрәжәғәт итте. Оператив эҙәрлекләү менән райондар буйлап, “әсәлек капиталы”н ҡулаҡсаға әйләндерәм, тип күптәрҙе һемәйткән мәкерле аферисты тоттоҡ һәм фашланыҡ.Законға ҡаршы килмәй торған хеҙмәттәрҙе күрһәтергә тырышһаҡ та, төрлөсә була. Күп осраҡта, законды боҙоп, бурлыҡ, мутлыҡ факттары асыҡланһа, полицияға ярҙам итәбеҙ. Интернет та ярҙамға килә. Күптән түгел бер үҫмерҙе сектанан аралап алып ҡалдыҡ. Ата-әсәһе 15 йәшлек малайҙарының йыш ҡына көнө буйы ҡайҙалыр юғалып йөрөүенә зарланып мөрәжәт иткәйне. Бала, баҡһаң, секта ауына эләгеп, маршрут таксийында аҙна һайын тиерлек ҡалаға йыйылыштарға йөрөгән. Минең, элекке опер булараҡ, информаторҙар базаһы һаҡланып ҡалған. Был бигерәк уңайлы, ҡайҙа, кемдән мәғлүмәт һорарға, тип баш ватаһы түгел, – тип хәбәр йомғағын һүтә танышым. Ә мин барыр еремде онотоп, танышымдың хәбәрен тыңлайым. Шәхси эҙәрләү менән шөғөлләнгән кешене көн дә осратмайым бит, ҡыҙыҡ шул.– Статистика алып бармайым, шулай ҙа күберәк ҡатын-ҡыҙ мөрәжәғәт итә. Һеҙ бит ҡыҙыҡ халыҡ – тирә-йүндәгеләрҙән гел ниндәйҙер насарлыҡ көтөп, шикләнеп йәшәйһегеҙ, – тип төрттөрөп ҡуйҙы ир. Шулай ҙа ҡатындарын эҙләүсе ирҙәр ҙә булғылай икән. Иҫерек ҡатыны өйҙө ташлап сығып киткәнгә борсолоп килә берәү. Үҙе бынамын тигән хужабикә, яҡшы әсәй, ире менән ныҡ ҡына ғауғалашҡандан һуң тәүлектән ашыу өйөнә ҡайтмаған. Ир полицияға мөрәжәғәт итер ине, ҡатынын әсәлек хоҡуғынан мәхрүм итерҙәр тип ҡурҡа. Ҡул ҡаушырып ултырып та булмай – кеше ғүмерен ҡайһы саҡ минуттар ғына түгел, секундтар ҙа хәл итә. Өс сәғәт тә үтмәй, аҙашҡан, телефоны һүнгән ҡатынды урмандан табып алалар. Детективҡа был юлы таныш урмансыһы ярҙамға килә.Ауыл детективы менән оҙаҡ ҡына һөйләшеп ултырҙыҡ. “Вәғәҙә иткән гарантияларҙы үтәй алмаһаң, нимә эшләйһең?” – быға тиклем шәхси детективтарҙы тик аҡса һурыу яғын ҡайғыртыусылар тип ҡабул итә инем. Ундай осраҡтар ҙа булғылай, ти шымсы, тик артыҡ аҡса һораһаң, һүҙеңдә тормаһаң, клиенттарһыҙ ҡаласаҡһың, иң мөһиме, уларҙың ышанысын юғалтмаҫҡа. Унан тағы бөгөнгө тормошобоҙҙан намыҫ тигән төшөнсә бөтөнләй юҡҡа сыҡмаған бит әле. Берәүҙәргә психолог булырға тура килә: уларҙы иғтибар менән тыңларға ғына кәрәк. Кешегә оло проблема булып тойолған хәлде ҡайһы саҡ яҡшы кәңәш тә сисеп ҡуя.“Зәңгәр экран” ярҙамында шәхси детектив образын түбәндәгесә күҙ алдына килтерәбеҙ: төрлө заманса махсус техник ҡорамалдар, нанотехнологиялар менән объектты күҙәтәләр, тыңлайҙар, таныҡлыҡты күрһәтеү менән барлыҡ мәғлүмәтте әйтеп бирәләр. Тик ысынбарлыҡта шәхси детектив эшмәкәрлеге закон тарафынан бик ныҡ сикләнгән икән. Детектив граждандарҙың шәхси тормошона ҡыҫылырға тейеш түгел, кемдер хаҡында мәғлүмәт йыйыу өсөн был шәхестең яҙма (!) рәүештә рөхсәте кәрәк. “Мин һеҙҙең арттан күҙәтергә теләйем, рөхсәт итегеҙ” – кем үҙ теләге менән ризалашһын инде был тәҡдимгә. Әйткәндәй, детективтар тураһында беҙ яратып ҡараған сериалдар уйҙырма – ысынында сит фатирҙарға камера ҡуйыу, телефон аша һөйләшеүҙәрҙе тыңлау законды аша атлап үтеүгә тиң. Законды һанға һуҡмау, Енәйәт кодексына күҙ һалғанда, лицензиянан ҡолаҡ ҡағыуҙан алып төрмә срогына тиклем янай.Л. ҺИҘИӘТОВА.


title: Өфөләге "RUSSIAN DANCE AWARDS 2016" беренсе бейеү премияһы финалында көтөп ҡалабыҙ!


description: «Аҙна һайын – бүләк!» конкурсында «Йәшлек»кә яҙылыусылар араһында бүләк уйнатыуыбыҙҙы дауам итәбеҙ. Был юлы бәхет Ейәнсура районының Үтәғол ауылынан Ф. Бирҙеғоловаға йылмайҙы. Ул термоскружка

title: Сәйегеҙ тәмле булһын!


description: Ҡасандыр кешеләргә мөһим аҙым яһарға бер ниндәй ҙә этәргес көс, дәртләндереү кәрәкмәгән. Әҙәмдәр былай ҙа мөмкин булғанса эшләгән, бурысын үтәгән. Үтәмәй икән, үҙе лә, ғаиләһе лә ас ҡалған. Бөгөн иһә

title: Матур һөйләй белгәндәргә эйәрәләр йәки Яҙмыш һине тәкмәстереп китһә, үҙеңә яраҡлы оратор тап


description: Туғандарыбыҙ менән төшкө ашҡа ултырған мәл. Шул ваҡыт “Юлдаш” радиоһында “Самауыр янында” радиоһөйләшеүен башлап ебәрҙеләр. Кино йылына арнап: “Һеҙ элек киноға йөрөй инегеҙме? Ниндәй фильмдар

title: Бар ғүмере яҡшы киноға торошло


description: Баш ҡала автомобилселәре ҡыуана - ниһайәт Затон биҫтәһенә, М-5 Урал һәм М-7 Волга федераль юлдарына иркенләп, тығындарһыҙ үтергә мөмкин буласаҡ. Ошо көндәрҙә ул йүнәлештә бигерәк ҙур бөкөләр булды.

title: Затон күпере асылды!


description: Вируслы сирҙәр осоро башланып торған мәл. Баланың иммунитетын нығытыу өсөн түбәндәге ризыҡтарҙы ашатырға кәңәш итәбеҙ. Гөлйемеш сәйе эсерергә. Сәйҙән һуң күрәгә, йөҙөм йәки банан ашатырға, сөнки

title: Ныҡ бул, бәләкәс!


description: Ярангөлдөң дауалау үҙенсәлектәре тураһында урта быуаттарҙа уҡ билдәле булған. Унан әҙерләнгән препараттар һынған һөйәктәрҙе бөтәштерергә ярҙам итә, тип иҫәпләнгән. Халыҡ медицинаһында төнәтмәһен

title: Тәҙрә төбөндәге ярангөл


description: Телефонды алмаштырып буламы? Һатып алынған телефон оҡшамаһа, 14 көн эсендә кире тапшырып, аҡсаһын алырға йәиһә икенсегә алмаштырырға мөмкинме? Айнур./b РФ Граждандар кодексының 502-се статьяһының

title: Һорау - яуап

maintext: РФ Граждандар кодексының 502-се статьяһының 1-се пунктына ярашлы, һатып алынған техниканың сифатына, төҙөклөгөнә дәғүәгеҙ булмаған хәлдә лә, нимәһелер оҡшап етмәһә, 14 көн эсендә уны кире ҡайтарырға йәиһә икенсе тауарға алмаштырырға мөмкин. Әммә был ҡағиҙә ҡатмарлы тауарҙарға ҡағылмай. Йәғни ике аҙна эсендә ике функция ғына башҡарыусы иң ябай телефонды ғына кире ҡайтарып була. Сенсор экранлы телефондар был категорияға инмәй. Йәғни смартфон, планшет йәиһә сенсор экранлы телефондарҙы берәй етешһеҙлеген йәиһә тейешенсә эшләп етмәүен асыҡлағанда ғына магазинға кире тапшырырға мөмкин.Һатып алынған телефондың гарантия ваҡыты сыҡмаҫ элек ниндәйҙер етешһеҙлеген тапһағыҙ, уны кире ҡайтарыуы күпкә еңелерәк. Һеҙҙең ҡарамаҡҡа һатыусы йә аҡсаһын кире ҡайтара, йә телефонды алмаштырып бирә, йә бушлай ремонтҡа тапшыра. Ниндәйҙер бәхәсле осраҡ килеп сыҡһа, бойондороҡһоҙ экспертизаға ебәрәләр. Экспертиза иһә телефондың тәүҙән үк төҙөк булмауын йәиһә ҡулланған ваҡытта һеҙҙең уны боҙоуығыҙҙы асыҡлаясаҡ. Шунан сығып, тейешле ҡарар ҡабул ителә лә инде.Тәү сиратта документтар пакетын әҙерләргә кәрәк. Ғариза менән документтар тупланмаһын йәшәгән йәиһә теркәлгән урын буйынса Пенсия фондына тапшыраһың. Бала тыуғандан һуң документтар тапшырыу ваҡыты закон тарафынан билдәләнмәгән, әммә был процедураны мөмкин тиклем иртәрәк башҡарырға кәңәш ителә.Пенсия фондына бара алмаған осраҡта почта хеҙмәте менән ҡулланырға мөмкин.Әгәр ҙә документтар дөрөҫ тултырылып, ғаризала аныҡ мәғлүмәт бирелһә, 30 көн эсендә әсәй кешене сертификат алырға саҡырырға тейештәр. Ә инде ниндәйҙер яңылышлыҡ булғанда, ғаризаны яңынан яҙып, тейешле документтарҙы тултырып килтерергә ҡушалар.Сертификат бирелгән урында уҡ ғаилә капиталын түләү тураһында ҡарар алырға кәрәк. Ул ғаиләгә, мәҫәлән, төҙөлөш ойошмаһына аҡса күсергәндә кәрәк булыуы ихтимал. Киләсәктә ғаилә капиталын аҡсаға әйләндереү өсөн махсус иҫәп асыу ихтыяжы тыуасаҡ. Быны ла мотлаҡ эшләргә кәрәк, сөнки һәр иҫәп тә аҡсалата башҡарылмай.Закон буйынса һеҙ, ысынлап та, уҙған йылдар өсөн аҡса түләргә тейешһегеҙ. Баҡсасылар йәмғиәтендә ағза булып торған йылдар өсөн аҡса, һалым һәм башҡа түләүҙәр һеҙҙең иңегеҙҙә ҡала. Иң яҡшыһы, уларҙы түләп, участкағыҙҙы һатыу.Кредит алғанда страховкалау – ул ирекле хеҙмәт, шунлыҡтан һәр заем алыусы унан баш тартырға хоҡуҡлы. Әгәр ҙә кредит алып өлгөргән булһағыҙ, законлы рәүештә страховкаһынан баш тарта алаһығыҙ. Бының өсөн банкка барып, теләгегеҙҙе менеджерға еткерергә генә ҡала. Ул һеҙгә страховканан баш тартыу хаҡында ғариза бланкыһын бирергә тейеш. Һеҙгә уны тултырып, ҡул ҡуйырға ғына ҡала.Документтарҙы әҙерләгәс, банк страховка өсөн түләүһеҙ генә яңы түләү графигын тәҡдим итәсәк. Әлбиттә, банк хеҙмәткәре страховка килешеүен өҙөргә тырышмаясаҡ. Әгәр ҙә банк страховканан баш тартыуығыҙ менән килешмәһә, страховка килешеүен суд тәртибендә өҙөргә мөмкин. Бының өсөн иң беренсе сиратта банк етәкселегенә дәғүә яҙырға һәм ҡул ҡуйҙырырға кәрәк. Һуңынан иһә ошо дәғүә ғаризаһы менән суд органдарына мөрәжәғәт итергә тура килер.Социаль стипендия социаль ярҙамға мохтажлыҡ кисереүселәргә тәғәйенләнә. Уға иң беренсе сиратта етем балалар, I һәм II төркөм инвалидтар, бала саҡтан инвалидтар, радиация йоғонтоһона дусар ителгән студенттар, хәрби йәрәхәт йә ауырыу арҡаһында инвалидлыҡҡа эйә булған талиптар, өс йылдан ашыу контракт буйынса йәиһә Эске эштәр министрлығында хеҙмәт иткән егеттәр дәғүә итә. Шулай уҡ килеме әҙ булған күп балалы һәм тулы булмаған ғаиләлә тәрбиәләнеүсе студенттарға ла бирелеүе ихтимал. Социаль стипендия алыу өсөн йәшәгән урын буйынса халыҡты социаль яҡлау органынан справка кәрәк. Бындай белешмә алыу өсөн түбәндәге документтарҙы йыйып тапшырырға тура киләсәк:– һәр ғаилә ағзаһының килеме тураһында белешмә (эш хаҡы, пенсия, стипендия, пособие, субсидия, компенсация һ.б.);– ғаилә составы тураһында белешмә;– уҡыу йортонда белем алыуығыҙ тураһында белешмә;– стипендия тураһында белешмә.Ошо документтар нигеҙендә социаль яҡлау органында ғаилә килемен иҫәпләп сығарып, студентҡа социаль стипендия алыуға хоҡуғын раҫлаусы белешмә бирелә. Студент иһә уны үҙе уҡыған вуздың деканатына тапшырып, социаль стипендия алыуға ғариза яҙа. Ғәҙәттә, уҡыу йортонда социаль стипендияға документтарҙы 30 сентябргә тиклем ҡабул итәләр. Шулай ҙа уны ай башында уҡ юллай башларға кәрәк.Әгәр ҙә һеҙ әсәйегеҙҙең берҙән-бер балаһы икән, фатир һеҙгә мираҫҡа күсергә тейеш. Әммә быны рәсми рәүештә теркәү өсөн иң беренсе сиратта нотариусҡа мөрәжәғәт итергә кәрәк. Әлбиттә, фатирҙың, әсәйегеҙҙең документтары, һеҙҙең туғанлыҡты һәм шул урында йәшәүегеҙҙе раҫлаусы төрлө белешмә (справка) тупларға тура килер. Был эште һуҙырға ярамай, әсәйегеҙҙең үлеменә алты ай тулғансы өлгөрөргә кәрәк.Торлаҡты хосусилаштырыу тигәндә, дәүләт һәм муниципаль торлаҡ фондында биләгән торлаҡ бинаһын граждандарҙың милкенә бушлай күсереү күҙ уңында тотола. 1993 йылда фатирҙы хосусилаштырыу өсөн урындағы хакимиәт менән килешеү төҙөргә йәиһә урындағы халыҡ депутаттары советының башҡарма органында уны теркәү генә кәрәк ине. Күрәһең, һеҙ тап шулай эшләгәнһегеҙ. 1998 йылдан, яңы Федераль закон үҙ көсөнә ингәндән алып, күсемһеҙ милеккә хоҡуҡты теркәү процедураһы бер аҙ үҙгәрҙе. Әммә һеҙҙең әлегә тиклем теркәлгән милеккә хоҡуғығыҙ юридик яҡтан үҙ көсөндә ҡала. Ә дәүләт теркәүе үтеү – һәр кемдең үҙ ихтыярында. Әгәр ҙә муниципаль берәмек хакимиәте һеҙҙең фатирҙы хосусилаштырылмаған тип иҫәпләй икән, уны яңынан хосусилаштырырға кәрәк.


description: Тиҙҙән ҡар ҙа яуыр, бурандар ҙа етер. Һыуыҡ миҙгел беҙгә оҙаҡ дауам иткән байрам менән дә ҡәҙерле. Хәҙер инде Ҡыш бабайҙың ысынында юҡлығын балалар ҙа белә, әммә уның килеүен барыһы ла көтә.

title: Ҡыш бабайҙың биш тирмәһе буласаҡ


description: 400 грамм балыҡ итен (тоҙло һыуҙа бешереп алынған), 2-әр тоҙло һәм йәшел ҡыяр, помидорҙы, 4 бешкән картуфты (ҡабыҡлай бешереп әрсергә), йәшел салат япрағын һәм йәшел һуған ҡыяғын матур итеп турарға.

title: "Балыҡлы баҡса" салаты


description: Ҡышҡы бер көн. Ҡаты һалҡын өтә, Йәйҙе һағынғанбыҙ, имеш тә. …Күңелдәрем иҙрәп ҡарап торҙом Ҡар ябынып ятҡан миләшкә. Ҡышҡы бер көн. Ҡаты һалҡын өтә, Йәйҙе һағынғанбыҙ, имеш тә. …Күңелдәрем иҙрәп

title: Ҡышҡы миләш


description: Кишер – йәшелсәләр араһынан иң һуң ҡаҙып алынғандарҙың береһе. Уны хатта ҡар яуа башлағанда ла йыйырға мөмкин. Ләкин хужалары был тамыраҙыҡты йәйҙең тәүге айҙарынан уҡ тиерлек ашай башларға теләй –

title: Ҡышҡылыҡҡа кишер


description: Һәҙиә Дәүләтшинаның “Ырғыҙ” романында ваҡиғаларҙың күп өлөшө Айҙаҡай тигән ауылда бара. Әммә Ырғыҙ йылғаһы буйында ундай ауыл юҡ. Балаҡатай районына юлыбыҙ төшөү менән Айҙаҡай ауылы барлығын белеп,

title: Донъялағы берҙән-бер Айҙаҡай


description: Ылаҡ (22.12 – 20.01) Йыш ҡына иғтибар үҙәгендә булырға, төрлө йәмәғәт сараһында ҡатнашырға тура килер. Күптәрҙең үҙ һәләтен күрһәтеү теләге көсәйер. Абруйығыҙ мотлаҡ артыр. Аҙнанан бер юлы рухи һәм

title: Йондоҙнамә (17-23 октябрь)

maintext: Ылаҡ (22.12 – 20.01)Йыш ҡына иғтибар үҙәгендә булырға, төрлө йәмәғәт сараһында ҡатнашырға тура килер. Күптәрҙең үҙ һәләтен күрһәтеү теләге көсәйер. Абруйығыҙ мотлаҡ артыр. Аҙнанан бер юлы рухи һәм матди ҡәнәғәтлек алырһығыҙ.һыуғояр (21.01 – 19.02)Был арала һеҙҙе ҡыуаныслы осрашыуҙар көтә. Күптән күрмәгән кешеләрҙе күрергә мөмкинлек булыр кеүек. Элекке дуҫығыҙҙан да хәбәр алыуығыҙ ихтимал. Өмөт иткән аҡсаны әлегә ала алмаҫһығыҙ.Балыҡ (20.02 – 20.03)Аҙна барышында аҡса менән бәйле мәсьәләләрҙе хәл итеүе ҡәҙимгенән еңеләйер. Шаршамбыла һеҙҙе борсоған ҡайһы бер һорауҙарға яуап алырһығыҙ. Яҡын киләсәккә төҙөгән маҡсаттарға үҙгәрештәр индерергә тура килер.Ҡуҙы (21.03 – 20.04)Кире ваҡиғаларҙы урап үтә алмаҫһығыҙ, моғайын. Үтә иғтибарлы булыуығыҙға ҡарамаҫтан, шишәмбелә ниндәйҙер хата ебәреүегеҙ бар. Ул үҙе хаҡында оҙаҡ ҡына һиҙҙереп торор. Килгән аҡса көткәндән кәмерәк булыр.Буға (21.04 – 21.05)Ҡайһы бер теләктәрегеҙҙе ауыҙлыҡларға тура килер. Өй-йорт мәсьәләләренә ныҡлап тотонорға ваҡыт етте һымаҡ. Туғандарығыҙ ҙа ярҙамығыҙға мохтаж кеүек. Матди хәлегеҙ мотлаҡ ыңғай яҡҡа үҙгәрергә тейеш.Игеҙәктәр (22.05 – 21.06)Аҙна яңы уңыштар килтерер. Яҡын арала юғарыраҡ урынға үрләп китеүегеҙ бик ихтимал. Был турала рәсми һөйләшеү ҙә булыуы мөмкин. Аҡса килеп торор. Элекке бурыстарығыҙҙы ҡайтарыу ауыр булмаҫ.Ҡыҫала (22.06 – 23.07)Осор аралашыуға бай булмаҡсы. Икенсе яҡтан, кешенең йомоштарын да хәл итергә тура килер. Был арала төп эшегеҙҙә һиҙелерлек уңыштарға өлгәшеүегеҙ ихтимал. Етәкселәр менән арағыҙ мотлаҡ яҡшырыр. Тәнде һауыҡтырыу өсөн уңайлы мәл.Арыҫлан (24.07 – 23.08)Ҡайһы ваҡыт күңелегеҙҙе яңғыҙлыҡ тойғоһо солғап алыр. Быға ҡаршы бер генә көслө дауа бар – әүҙем эш. Кесе йомала көтмәгән бүләк йәки матди отош булыуы мөмкин. Аҙна аҙағын бик файҙалы үткәрерһегеҙ.Ҡыҙ (24.08 – 23.09)Икеле осор. Ҡайһы бер маҡсаттарығыҙ ваҡытлыса үҙҙәренең мөһимлеген юғалтыр һымаҡ. Яҡындағылар менән юҡ-барға үпкәләшерһегеҙ. Бәғзеләр менән мөнәсәбәттәрегеҙ етди һынау үтер. Был арала яңы эштәрҙе башламаҫҡа тырышығыҙ.Үлсәү (24.09 – 23.10)Аҙна күтәренке кәйеф һәм дәрт килтерер. Ижади кешеләр мотлаҡ уңыр. Шишәмбелә яратҡан кешегеҙ менән һүҙгә килешеүҙән һаҡланығыҙ. Был көндәрҙә кеше араһында йыш булырһығыҙ. Абруйығыҙ күҙгә күренеп артыр.Саян (24.10 – 22.11)Осор барышында үҙ хәлегеҙгә артыҡ бирелеүегеҙ бар. Йондоҙҙар тормош боролоштарына тынысыраҡ ҡарарға кәңәш итә. Сабыр итегеҙ, тиҙҙән әле һеҙҙе борсоған мәшәҡәттәрҙең күпселеге онотолор. Яҡын арала ыңғай үҙгәрештәр төҫмөрләнә башлар.Уҡсы (23.11 – 21.12)Төп эшегеҙҙә барыһы ла яҡшы барған һымаҡ. Һуңғы ваҡыттағы тырышлығығыҙ тейешле баһаланыр. Ниндәйҙер ыңғай яңылыҡ та ишетерһегеҙ, бәлки. Шулай ҙа тағы ике ай самаһы көсөргәнешле эшләргә тура килер. Үҙ көсөгөҙгә генә иҫәп тотоғоҙ.


description: Балаҡатай районының Айҙаҡай ауылында гәзитебеҙҙең тоғро дуҫы, 24 йыл буйы “Йәшлек”тән айырылмаған 78 йәшлек Клара инәй Шәрәфиева йәшәй. – Беҙҙең быуын китап, гәзит-журнал уҡып йәшәне. Шуға күрә

title: Ҡартлыҡта ла - “Йәшлек” менән


description: Улыбыҙға ике йәш тулғас, атаһы сөннәтләү тураһында һүҙ ҡуҙғатты: Ир балаларҙы сөннәтләргәме-юҡмы икәнен һәр ата-әсә үҙе хәл итә – Был йоланы башҡарып ҡуяйыҡ. Йолаһынан бигерәк, сөннәтләү –

title: “Бабасы бабай килә!”


description: Гәзитебеҙҙең 41-сы һанында сыҡҡан кроссвордтың паролен беренсе булып ебәреүсе Гөлфиә Киленбаева (Күгәрсен) еңеүсе тип билдәләнде, йәмғеһе 6 һүҙҙә “з” хәрефе бар ине - “вазелин”, “зефир”, “конфуз”,

title: Гәзиттең 41-се һанындағы кроссворд еңеүселәре!


description: Нимә ул? Һыу сәсәге – киҫкен инфекция ауырыуы. Уға ҡалтыраныу һәм тәнде сабыртма ҡаплап алыуы хас. Һыу сәсәге менән 10 йәшкә тиклемге балаларҙың 90 проценты тиерлек ауырый. Уларҙың күбеһе

title: Һыу сәсәге


description: Көҙҙө оҙатыуға һалҡын ҡыш та килеп етә. Кейемдең дә ҡалынырағын шкафтан сығарып, йылыраҡ кейенергә тырышабыҙ. Аяҡ өшөһә, сирләгәнеңде көт тә тор. Нисек итеп сифатлы ҡышҡы аяҡ кейеме һайларға? Арзан

title: Арзанлы аяҡ кейеменә ҡыҙыҡмағыҙ


description: Тормош тиктормош түгел, ти халыҡ. Ысынлап та, тормош юлынан һәр кемгә үҙ арбаһын тартып барырға тура килә. Бында тапалған ерҙән үтеүселәр ҙә, яңы һуҡмаҡтар ярыусылар ҙа бар. Әммә

title: “Тормош навигаторы”быҙ һүнмәһен